Miret eo gwirioù eilañ (C) 2003 ar CD-ROM-mañ gant Mandrakesoft S.A. ha reoù all. Sellit notennoù hiniennel gwirioù eilañ pep pakad evit termenoù dasparzhañ mar plij. Termenet eo gwirioù ar binvioù miret gant Mandrakesoft ha Red Hat Software er restr COPYING.\nMandrake hag e logo a zo merkoù marilhet Mandrakesoft S.A.\nAozadur ar renkelloù\n1. Aozadur ar renkelloù\nAozet eo ar renkell-mañ evel a heul :\nreizhiad restroù bihan dielloù kefluniañ\nskeudenn implijet evit staliaduroù grafikel\nskeudennoù loc'hañ ha ramdisk\nmavegoù staliañ evit DOS\nrestroù tarzh, gwezennoù staliañ\nniverenn ar stumm red\nalc'wez GNUPG a sin RPMoù Mandrake\ntitouroù war gwirioù eilañ\nMa rit ur melezour war ur barzhadenn pe un unvez NFS, ret e vo deoc'h kaout pep tra dindan Mandrake/, kement hag ar skeudennoù diwar images/ hoc'h eus ezhomm evit ho reizhiad.\nlaez ar bajenn-mañ\nGwelit ar restr INSTALL.\nNOTENN KENGLOTUSTED A-BOUEZ :\nOberiet eo Mandrake gant gwelladennoù tizh an unvez kreizh evit ar renkad Pentium(Pentium(mm) ha kenglotus, AMD K6, Cyrix M2, PIII..) e seurt ne DAIO KET EN-DRO war urzhiataeroù koshoc'h diazezet war i386 ha i486. Evelato, ur stumm dibar oberiet evit an unvezioù kreiz-se a vo hegerz war hor servijerien ha war CD-Romoù marc'hadmat.\nAn holl pakadoù dibar da Mandrake Linux a zeu gant o zarzhioùr er CD-Tarzh (Embannadur PowerPack).\nImplijit servijerien FTP evit tarzhoù mar plij.\nKenkaz n'ho pije ket a gevreadenn ouzh ar Genrouedad, Mandrake Linux a c'hell kas deoc'h un diell tarzhoù evit ur c'houst izel-tre.\nEvit ar re o deus ur gevreadenn ouzh ar gwiad, gwelit http://www.linux-mandrake.com/support/\nDreist pep tra, tizhet e vez hol listennoù skignañ e :\nMa n'ho'ch eus ket a gevreadenn ouzh ar gwiad e c'hellit memestra koumanantiñ ouzh al listenn-skignañ pennañ. Evit koumanantiñ, kasit ur postel da sympa@linux-mandrake.com gant\ne korf ar c'hemennad.\nMa n'hoc'h eus ket resevet a deuliadur gant ar c'henderc'had-mañ, e c'hellit goulenn an embanndaur Mandrake PowerPack (meur a CD Mandrake + Sturlevr Staliañ & Implij + skorad staliañ 100 devezh !) digant hor gwerzhourien e :\nMont e darempred gant Mandrakesoft a c'haller e :


Pajenn:Morvan - Buez ar Zent, 1894.djvu/266 - Wikimammenn\nPajenn:Morvan - Buez ar Zent, 1894.djvu/266\nloud hag e trugarez ann Aotrou Doue. Abarz en em ziskouez dirak Attila, e viskaz he ornamanchou sakr, ha goudeze e komzaz gant kement a nerz ouz ar roue digernez-se ma reaz d’ezhan trei krenn var he zeuliou hag en em denna kuit euz ann Itali. Soudarded Attila a ioa souezet o velet peger buhan en doa sentet ouz ar pab ; mes hen a respountaz : « — N’e ket rak ar pab eo em euz bet aoun, mes rak eunn all a ioa enn he gichen hag a c’hourdrouze va zreuzi gant he gleze noaz ma ne rajenn ket ar pez a lavare ar pab d’inn. » Kredi a reer eo sant Per a ioa evelse e kichen sant Leon epad ma komze oc’h Goalenn Doue.\nAdtapet diwar « https://br.wikisource.org/w/index.php?title=Pajenn:Morvan_-_Buez_ar_Zent,_1894.djvu/266&oldid=137455 »


Roll-meuzioù e brezhoneg — Mignoned ar brezhoneg\nRoll-meuzioù e brezhoneg\nMignoned ar brezhoneg / Mignoned ar brezhoneg / Hor pourchasoù / Ostilhoù e brezhoneg evit an embregerezhioù / Roll-meuzioù e brezhoneg\nKinnigit d’ho pratikoù ur roll-meuzioù e brezhoneg evit lakaat war wel hoc’h engouestl evit ar vro.\nMoaien ‘zo deoc’h kinnig ur roll-pred disheñvel evit pep yezh : unan e galleg, unan e saozneg, unan all e brezhoneg hag all… ha kinnig ar gartenn a glot gant ar yezh ‘vez komzet gant ho pratikoù. Met kollet e vo ar gamaradiezh a vez digaset gant ur roll-pred liesyezhek. Souezhet ha plijet e vo an holl, brezhonegerien ha brezhonegerezed pe get, o welout brezhoneg. Un digarez evit deskiñ un nebeud gerioù en ur c’hortoz ar servijour.ez.\nHa gouzout a rit ? : 73% eus annezidi Breizh o deus ar c’hoant da welout muioc’h a banelloù e brezhoneg ! (enklask TMO 2018)\nLakaat brezhoneg war ho roll-meuzioù :\na ziskouezo d’ho pratikoù eo gwirion ho keginañ,\na laka war wel hoc’h engouestl er vro,\na grou ul liamm gant ho pratikoù hag un dañvez komz en ur c’hortoz ar servijour.ez.\nDistreiñ war ar bajenn ostilhoù hollek ←\nv PELLGARGIT AR FICHENN-ALIOÙ\nKavout a rit amañ-dindan hor fichenn-alioù evit lakaat brezhoneg en ho preti.\nPELLGARGIT AR FICHENN\nv PELLGARGIT UR ROLL-MEUZIOÙ SKOUER\nGouzout a reomp dija petra ho peus c’hoant da lavar : “n’eus ket plas a-walc’h war ma roll-meuzioù evit div yezh”. Ha sur oc’h ? Soñjal a reomp eo kentoc’h un afer pajennaozañ. Sellit ouzh hor roll-meuzioù teiryezhek (ya ! 3 yezh ! ) galleg brezhoneg ha saozneg hag a zo aozet war ur bajenn A4. Sellit ‘ta !\nPELLGARGIT AR ROLL-MEUZIOÙ SKOUER\nv KAVIT UR GRAFOUR.EZ EVIT TRESAÑ HO ROLL-MEUZIOÙ\nA wechoù eo aesoc’h mont e darempred gant unan a vicher ha reiñ dezhañ pe dezhi al labour krouiñ.\nKavout a rit war Stal.bzh darempredoù ar c’hrafourien ha grafourezed asambles gant an ajañsoù kehentiñ e anavezomp evit bezañ barrek e brezhoneg.\nv KAVIT GERIOÙ AR BOUED\nGeriaoueg ar boued a zo bet graet gant Ofis Publik ar Brezhoneg. An darn vrasañ eus ar gerioù ho po ezhomm evit sevel ho roll-meuzioù a zo skrivet e-barzh. Arabat chom etre daou ma fell deoc’h bezañ adlennet pe ma vank deoc’h gerioù zo. Deuit e darempred gant an Ofis pe ganeomp !\nGallout a reomp reiñ alioù deoc’h evit brezhonekaat hoc’h embregerezh hervez ho c’hoant, hoc’h ezhommoù hag ho pudjed.


Nasir ud-din Muhammad Humayun (نصيرالدين همايون e perseg) anavezet ivez evel Humayun (ganet e Kaboul d’ar 6 a viz Meurzh 1508 – marvet e Delhi d’an 20 a viz Genver 1556) a voe e penn an Impalaeriezh Voghol en Indez er XVIvet kantved.\nMab e oa d’an impalaer Babur ha d’e drede gwreg Mahum Begum. An eil impalaer moghol e voe etre 1530 ha 1540 hag adarre etre 1555 ha 1556.\nDont a reas da vezañ impalaer, war-lerc’h e dad, d’an 30 a viz Kerzu 1530, d’an oad a 22 vloaz, daoust da enebiezh lod eus an uhelidi. E advreur Kamran Mirza a voe fiziet ennañ ar broioù en-dro da Lahore ha Kaboul, pelloc’h en hanternoz. Diwezhatoc’h e kollas e zouaroù aloubet gant Sher Shah Suri, met o adtapout a reas pemzek vloaz diwezhatoc’h gant harp roue Persia en doa roet bod dezhañ. Dont a reas Humayun en-dro da India gant e-leizh a uhelidi eus Persia ha ganto e voe degaset kalz a gemmoù da lez an impalaer e-lec’h ar boazioù deuet eus Kreiz Azia gant hendadoù Humayun. Levezon ar sevenadur pers a voe santet war ar savouriezh, al livouriezh, al lennegezh.\nBloaz goude bezañ adtapet e dron impalaer, gant skoazell ar Bersed, e varvas en ur gouezhañ en diri, e 1556. Gant e wreg, Hamida Banu Begum, e voe lakaet sevel ur monumant en e enor, ur mozoleon e-kichen Delhi.\nE vab Akbar, na oa nemet 13 vloaz, a yeas da impalaer war e lerc’h.\nBabur Impalaer Moghol\n1530 - 1556 War e lerc'h :\nAdtapet diwar « https://br.wikipedia.org/w/index.php?title=Humayun&oldid=1457830 »\nKemmoù diwezhañ degaset d'ar bajenn-mañ d'an 4 Ebr 2013, da 00:33.


Yezhoù gouezelek - Wikipedia\nAr yezhoù gouezelek a ya d’ober unan eus an daou skourr a zo e-touez ar yezhoù keltiek. Bremañ e kaozeer teir yezh ouezelek kar hogen disheñvel en inizi Breizh-Veur, Iwerzhon ha Manav :\nAn iwerzhoneg, komzet en Iwerzhon.\nAr skoseg, pe Gouezeleg Skos, komzet e Bro-Skos.\nAr manaveg, a zo bet darbet dezhañ mont da get hag a gomzer en-dro war Enez Vanav.\nDeveret eo ar yezhoù gouezelek eus an henouezeleg a oa komzet en Iwerzhon, hag a oa skrivet abaoe an 8vet kantved d’an nebeutañ. Gant Gouezeled Iwerzhon e voe taget aodoù ar vro a oa e-kichen o hini ha goude se en em ziazezjont da vat e mervent Bro-Skos. Gounit tachenn a reas o yezh (ar gouezeleg) alese ha dont a reas da vezañ komzet en darn vrasañ eus Skos betek ar 17vet kantved.\nEn em ledañ a reas ar gouezeleg ivez en Enez Vanav, ha daoust ma varvas ar manaveger a-vihanik diwezhañ en ugentvet kantved, ez eus tud c’hoazh a ra gant ar yezh-se eno hag un doare adsav zo.\nDaoust d’ar gerentiezh zo etre an teir yezh-se, ez int yezhoù disheñvel. Splann a-walc’h eo ar c’hemmoù er skritur, dreist-holl etre ar manaveg zo levezonet e zoare-skrivañ gant hini ar saozneg hag an div yezh all. Abaoe ma’z eus bet degaset kemmoù e doare-skrivañ gouezeleg Iwerzhon, en ugentvet kantved, eo deuet da vezañ disheñveloc’h diouzh gouezeleg Skos.\nSetu an anvioù a roer da bep yezh en he bro :\nGaeilge evit gouezeleg Iwerzhon (pe iwerzhoneg)\nGàidhlig evit gouezeleg Skos (pe skoseg)\nGaelg evit gouezeleg Manav (pe manaveg)\nYezhoù predenek a reer eus an teir yezh keltiek all.\nAdtapet diwar « https://br.wikipedia.org/w/index.php?title=Yezhoù_gouezelek&oldid=1938216 »\nKemmoù diwezhañ degaset d'ar bajenn-mañ d'an 28 Gen 2022, da 05:30.


Filierenn Wellentez ar Redadegoù en donvor : piv e vo ar skiperez Breizh CMB Mor da zont ? · Région Bretagne\nDegemer > Hor c’heleier > Filierenn Wellentez ar Redadegoù en donvor : piv e vo ar skiperez Breizh CMB Mor da zont ?\nFilierenn Wellentez ar Redadegoù en donvor : piv e vo ar skiperez Breizh CMB Mor da zont ?\n16 Kerzu 2021\nE miz Kerzu ez eus nav maouez yaouank o keveziñ e Porzh ar Forest evit klask dont da vezañ ar skiperez Breizh – CMB Mor da zont. Diskuliet e vo anv al loreadez d’ar 17 a viz Kerzu !\nSetu amañ programm ar sizhunvezh dibab-se karget mat : emzivizoù a-hiniennoù, amprouennoù teknikel ha fizikel ha goude-se merdeiñ e bourzh bigi Figaro Bénéteau 3, kement-se dindan evezh ur strollad mailhed (tud eus Kevread Bageal-dre-lien Frañs, gourdonerien ar Pol ha bageerien anavezet).\nPal ar maouezed eo bezañ dibabet evit lodenn diwezhañ an amprouenn ha kemer ar plas kentañ war-lerc’h Elodie Bonafous, ar skiperez Breizh CMB Mor kentañ, hag evel-se kaout ur vag, ur budjed mont en-dro evit keveziñ diouzh ar gwellañ e Kampionad Frañs Uhel ar Redadegoù en Donvor, ha mont e-barzh Pol Penn-ar-Bed ma vezer stummet war ar vicher ha kelennet en un doare sirius gant ar vageerien wellañ e Frañs\nDa-heul ar c’houlzad rakdibab ez eus chomet teir anezho evit al lodenn diwezhañ ma vo choazet an hini a gaso an traoù betek penn evit ar raktres-se gouestlet d’ar maouezed hepken. An hini he do ar chañs da vezañ loreet en em gavo asambles gant Tom Laperche ha Gaston Morvan e Filierenn wellentez ar Redadegoù en donvor.\nAn 3 jeunes maouez yaouank rakdibabet evit al lodenn diwezhañ :\nPa vez Filierenn Wellentez ar Redadegoù en Donvor oc’h ober berzh er Redadeg treuzatlantel Jacques Vabre !\nHervez an dud a oar diouzh an afer e oa ouzhpenn an dreizhadenn hec’h-unan a rae d’ar Redadeg treuzatlantel Jacques Vabre bezañ dudius da vat, bez’ e oa an dud a gemere perzh enni dreist-holl. En o mesk e oa unnek moraer hag a oa un dra boutin etrezo-holl, un dra a bouez dezho da vezañ er redadeg. Diskoachet e oant bet holl gant an Daeadeg Diwanat a-berzh Filierenn Wellentez ar Redadegoù en Donvor, krouet e 1993 ha harpet abaoe 2008 gant Rannvro Breizh.\nEr rummad Ultime, e oa bet Franck Cammas (Maxi Edmond de Rothschild) er plas kentañ e-pad meur a zevezh. François Gabart ha Tom Laperche (ar skiper Breizh-CMB Kur) a oa un daouad solut e bourzh SVR-Lazartigue. Bet e oa Armel Le Cléac’h o verdeiñ evit ar wech kentañ gant e vag nevez Banque Populaire XI, tra ma oa bet choazet Anthony Marchand ha Thomas Rouxel gant Yves Le Blevec (Actual Ultim 3) ha Thomas Coville (Sodebo Ultim 3) da vont ganto evit redadeg pennañ ar bloaz. Er rummad Imoca, e oa an daouadoù Sébastien Simon ha Yann Eliès (Arkea-Paprec) ha Nicolas Troussel ha Sébastien Josse (Corum L’Epargne), 100% Filierenn Wellentez, ha Loïs Berrehar a oa ken-skiper gant Fabrice Amedeo (Nexans-Art et Fenêtres).\nGwelet a reer splann, pa oa kement a dud bet stummet ennañ o kemer perzh er redadeg startañ daou-ha-daou a-dreuz ar meurvor, ez eo Pol Penn-ar-Bed ar Redadegoù en Donvor e Porzh ar Forest, abaoe ma oa bet krouet 24 bloaz zo, ur stignad micherel evit diskoachañ ha stummañ hag en deus sikouret un toullad mat a dud danvez enno d’en em gavout e-mesk ar re wellañ !


Timbr - Wikipedia\nUn timbr zo un tamm paper a vez embannet gant un aotrouniezh foran bennak (stad, arme, pe ur c’huzul bennak) hag a vez prenet gant ar pratikoù evel taos da baeañ ur servij foran.\nTimbr kemedel gall – 1886\nAn timbr-post kentañ : ar penny black\nMeur a zoare timbroù zo.\nAn timbroù-post : implijet evit kas ul lizher, ur gartenn-bost, ur pakad pe ur gazetenn d’ul lec’h d’egile, dre hanterouriezh servij publik ar Postoù. An timbroù-post zo peget ouzh ur golo-lizher gant ar c’hasour evit paeañ ar servij. Priziet eo ar gasadenn gant an aotrouniezh kiriek bep an amzer, hervez pouez al lizher, ar vro da gas al lizher di, priz ar vuhez d’ar prantad hag ezhommoù kellidel an aotrouniezh a-wechoù.\nAn timbroù kemedel : evit paeañ servijoù melestradurel a bep seurt evel an aotre-bleniañ pe an tremen-hent e rank an dud prenañ an timbroù-se hag a vo peget ouzh ur baperenn ofisiel. Pa vez kaoz eus paeañ taosoù e c’heller sentiñ ouzh diviz ar justis dre brenañ timbroù-kemedel ivez.\nPa lavarer « timbr » er vuhez pemdez e vez kaoz eus timbroù-post bremañ.\nTimbrawouriezh a reer eus an diduamant a gas an dud da zastum timbroù, mirout hag urzhiañ anezho hervez ar vro pe an danvez en albomoù, ober eskemmoù gant tud all...\nE 2007, Portugal a lakaas moullañ 230 000 timbr-post 1 € e lij ; brasañ kenderc'her lij er bed eo Portugal.\nE 2009 ez embannas Canada Post ur rummad timbroù a seblante fiñval. Dre un deknologiezh anvet Motionstamp e tiskouezjont war an timbroù palioù hockey brudet, en enor da 100vet bloaz ar skipailh Montreal Canadians.\nTimbroù neuz, c'hwezh ha blaz chokolad ganto a voe embannet e 2013 e Belgia ; ur skipailh arbennigourien eus ar vro, skoazellet gant re eus Alamagn, an Izelvroioù ha Suis a grouas an timbroù lipous-se.\nTimbroù skornennoù warno a voe embannet e SUA e 2018 : trawalc'h eo skrabañ un timbr evit klevout blaz ar skornenn.\nIstor an timbroù\nAdtapet diwar « https://br.wikipedia.org/w/index.php?title=Timbr&oldid=1797326 »\nDernière modification le 11 Mez 2018, à 11:50\nKemmoù diwezhañ degaset d'ar bajenn-mañ d'an 11 Mez 2018, da 11:50.


mousc'hoarzhin - Wikeriadur\n(Verb) Eus c'hoarzhin gant ar rakger mous-.\n(Furm verb) Savet diwar mousc'hoarzh-, pennrann ar verb mousc'hoarzhin, hag an dibenn-ger -in.\nPlac'h o vousc'hoarzhin.\nmousc'hoarzhin /musˈxwarzĩn/ verb gwan (anv-gwan-verb : mousc'hoarzhet) (displegadur)\nDiskouez didrouz e levenez, e c'hoaperezh pe e zismegañs gant ur stegnadur tener eus ar genoù ha selloù hegarat pe hegaratoc'h.\n— [...].... Hag e vousc'hoarze evel ma tle mousc'hoarzin an diaoul pa vez oc'h huala unan-bennag er pec'hed, hag ouc'h hen horta var hent an ifern. — (Lan Inizan, Emgann Kergidu Lodenn 2, J.B. hag A. Lefournier, Brest, 1878, p. 149.)\n« [...]. Bez' ez eus kalz tud all hag a vousc'hoarz dirazoc'h, hag a stou o fenn dirazoc'h, ha n'ouzont nemet ho meuli pa vezont dirazoc'h. [...]. » — (Jakez Riou, Troiou-Kamm Alanig al Louarn II, Gwalarn niv. 97, Kerzu 1936, p. 36.)\nAn holl a vousc'hoarzhas. Den ebet ne grede. — (Jakez Riou, An Ti Satanazet, Skridoù Breizh, 1944, p. 114.)\nmousc'hoarzhin ouzh (unan bennak) verb kreñv dieeun\nDiskouez e vignoniezh ouzh unan bennak gant ur mousc'hoarzh.\nUr penn mat en devoa an denig ha mousc'hoarzhin a rae outi. — (Jakez Konan, NOZ AR PELLGENT, Al Liamm niv. 65, Du-Kerzu 1957, p. 11.)\nSellet a ra ar studier ouzhin ; mousc'hoarzhin a ran outañ. — (Yann Gerven, Brestiz o vreskenn, Al Liamm, 1986, p. 21.)\nafrikaans : glimlag (af)\nalamaneg : lächeln (de)\ndaneg : smile (da)\nesperanteg : rideti (eo)\nfaeroeg : smíla (fo) , smílast (fo)\nfrizeg : glimkje (fy)\ngalleg : sourire (fr)\ngresianeg : χαμογελώ (el)\nislandeg : brosa (is)\nitalianeg : sorridere (it)\nnederlandeg : glimlachen (nl)\nnorvegeg : smile (no)\npapiamento : sonreí (*)\npoloneg : uśmiechać się (pl)\nportugaleg : sorrir (pt)\nsámi an Norzh : moddját (*)\nsaozneg : to smile (en)\nspagnoleg : sonreír (es)\nsvedeg : le (sv)\ndre vlotaat vousc'hoarzhin\nFurm ar verb mousc'hoarzhin e kentañ gour unan an amzer-da-zont, en doare-disklêriañ.\nAdtapet diwar « https://br.wiktionary.org/w/index.php?title=mousc%27hoarzhin&oldid=326419 »\nKemmoù diwezhañ degaset d'ar bajenn-mañ d'an 17 Meu 2022, da 07:04.


Meizadoù estren - Wikipedia\nTaolenn ar yezhoù\nSKELM : kement tra a vever dre guzh.\nBETRIEBSBLINDHEIT : bezañ ken soubet en ul labour ma ne weler mui tra pe dra en diavaez dezhañ.\nFERNWEH : ar c'hoant da guitaat ar gêr, da veajiñ.\nGEMÜTLICH : klet ha tomm ha degemerus.\nHASSLIEBE : ar garantez hag ar c'hasoni kemmesket.\nHEIMWEH : ar c'hoant da vout er gêr.\nKATZENJAMMER : ur boan vlev eus ar re washañ ; The Katzenjammer Kids : anv ar bannoù-treset anavet e galleg dindan an anv Pim, Pam, Poum savet gant Rudolph Dirks ha Harold H. Knerr e 1897.\nLIEBESTOD : "ar marv diwar garantez", titl un aria e Tristan und Isolde Richard Wagner ; evit deskrivañ emlazh daou zen abalamour d'ar garantez a vagont an eil evit egile.\nTÜFTELN : en em goll en ul labour diaes evit ma vefe disi.\nWALDEINSAMKEIT : ar pezh a sant an den pa vez en e unan en ur goadeg.\nWURBÜRGER : "keodedour fuloret".\nMALL : ar boan gorfel a santer pa ziouerer an den a garer.\nAL BALÂBÎL : ar sorc'hennoù a zeu diwar ar garantez.\nAL KHABL : follentez an den pa goll e garedig.\nALARÂQ : poan ar garantez.\nALCHA'AF : devad ar garantez.\nALFANA : an dizeriadur diwar garantez.\nALKABD : gouli ar garantez.\nALHOURAK : tangwall ar garantez.\nALKHILABA : a-du emañ ar galon, a-enep emañ ar c'hreizon.\nALKHOULLA : ar garantez hag ar vignoniezh kemmesket.\nALLAD : ar garantez vervant.\nALLADGH : ar garantez-dantadur.\nALLAM : ar garantez diskiant.\nALSOUHD : ar garantez-anhun.\nALTA'ABBOUD : "daoulagad ar sklav", ar garantez estoue.\nALTACHBIB : ar garantez foll hag a laka dizurzh e buhez an den.\nALWAHL : ar garantez hollgaer ha spouronus.\nALWAJD : ar garantez c'hoursavel krignet gant an diouer.\nALWALAH : ar garantez foll a c'hoarvez pa goll an den e spered dirak ezvezañs e garedig.\nALWASB : ar garantez virvidik ha poanius bepred.\nBID'AH : un dra hag a zo bet ijinet hep heuliañ patrom pe batrom.\nHOGRA : ar mezhekadur a sant an den pa vez gwallgaset gant tud dister hogen galloudusoc'h egetañ.\nHOURI : en Islam (Koran, LVI 22-23), koantenn c'hlan ha disi en em ro gant c'hoant da neb a dizh al jenna, "al liorzh", ar Baradoz.\nNA'IMANE : an het a zouster a roer d'un den hag a zo bet o kouronkañ pe a zo bet troc'het (h)e blev.\nNAIM : ul lec'h ma vezer degemeret mat ha lakaet aes ; unan eus anvioù ar Baradoz.\nSAQIMA : poan gorfel an den karantezus.\nBANYENGO : politiker hep divezelezh hag a noaz d'ar gevredigezh.\nSEKASEKA : c'hoarzhin diabeg.\nONSRA : karout evit ar wech diwezhañ.\nBAGSTIV : dihuniñ da veure gant chupennad an derc'hent.\nHYGGE : ar blijadur a vez en den pa vourr o vezañ gant tud all.\nELTROVERMO : spered an ijinañ.\nAIENATU : an deñvalijenn hag a laka an dud da dec'hel ha steuziañ.\nKAIHO : ur c'hlemmgan a-zivout ul lec'h pell ha dreist diraez ; ar santad kreñv-tre a zigenvez, a c'hoant start hag a ziglokted.\nTAKATALVI : "distro ar goañv" ; avel yen hag amzer fall en nevezamzer pe en hañv.\nEUDAEMONIK : un dra hag a zegas hevoud.\nC'HABAN : ger ijinet gant Yitzhak Rabin evit deskrivañ e bennenebour Shimon Peres ; ur berradur eus khatran bilti nil'a "ribouilher echu" eo.\nFIRGOUN : ar blijadur hag al levenez wirion a santer pa weler an hentez o seveniñ ur c'hur.\nHINDUTVA : kelennadurezh hag a laka India kevatal da hindouegezh ; ret eo treiñ India da Hindu Rasthra, Stad an Hindouegezh, dre skarzhañ a-ziwar he ziriad kement den ha ne gred ket en hindouegezh.\nJUGAAD : arz ar bitellat, kavout diskoulmoù hep nemeur a beadra.\nKARORÖM : "an hevoud diwar koll egile" ; pa vezer eürus diwar poan an hentez.\nKÉNYSZERBETELEPITÉS : "trevadennadur dre redi" ; ar pezh eo donedigezh repuidi da Hungaria, hervez ar C'hentañ maodiern Viktor Orbán.\nAKILOKOQ : erc'h o kouezhañ dousik.\nEYECHEKTAKOK : ur faout er skorn hag a zigor hag a serr.\nMATSAARUTI : erc'h gleb mat da glerañ an hentoù evit an tranelloù.\nMAULLIK : erc'h teuz.\nMIGALIK : "skorn evel krampouezh" ; skorn yaouank.\nSALOGOK : erc'h yaouank du abalamour ma'z eo lous.\nPIEGNARTOQ : erc'h mat da vont war ruzikell.\nPIQALUYIQ : skorn dour mor koshoc'h eget bloaz ha freskaet gant an hañv.\nUGURUGÜZAK : "skorn druz" ; stad kentañ ar skorn.\nISBILTUR : ur hir a veaj war an hent a-benn kaout koaven skorn.\nSNJÓR : ur berad dour hag a dro da bluenn-erc'h ; unan eus ar 6 243 ger hag a dermen an erc'h en islandeg.\nDIETROLOGIA : an tech a gas an dud da ijinañ petra zo a-drek an darvoud-mañ-darvoud, a glaskont displegañ dre un irienn bennak ; *drekologiezh a vije un nevezc'her brezhonek dereat.\nCRAIC : ar blijadur diwar darvoudoù a vever gant tud all, ha diwar kazioù gant tud all.\nUITWAAIEN : "kerzhout en avel" ; kuitaat kêr, pourmen en natur evit goullonderiñ ar penn.\nBLUSUKAN : mont tre a-daol-trumm en ul lec'h dianav evit klask un dra bennak eno, evel pa ziviz ar roue mont d'ur c'hoc'hu e penn all ar vro da welout stad gwirion ar c'henwerzh.\nAH-HUN : "deroù ha diwezh un dra bennak", ar c'hendiviz dilavar etre daou vignon tost.\nBAKU-SAN : ur vaouez hag a zo bravoc'h he zu a-dreñv eget he zu dirak ; eus ar saozneg back, "kein".\nCHIRARISM : skeudenn dibad ur pezh dilhad dindan, ur sell strafuilhus, ur c'horf noazh, hag a chom louc'het el luc'hsae.\nHANAJI : "diwad ar fri", un arouez a virvilh revel.\nHARAGEI : ur gemennadenn ameeun, a zeu eus ar c'horf, hep ger ebet.\nHIKIKOMORI : dibab an dud, zoken pa vezont yaouank-tre, da chom bac'het er gêr hep mont er-maez biken.\nINEMURI : kousket el lec'h ma vezer – azezet el labour, war sav en ur c'harr-boutin, forzh pegoulz ha forzh pelec'h – war-bouez er Parlamant.\nIRUSU : ober van da na vezañ er gêr pa vez un den bennak o lopaén ouzh an nor.\nKABEDON : ur paotr hag a soubl war-du ur plac'h evel pa fellfe dezhañ pokat dezhi kent he stardañ ouzh ur voger, lakaat e zorn dehoù ouzh ar speurenn ha sellout pizh ouzh he daoulagad ; plijusat santidigezh evit ar Japanezed, a-hervez.\nKAROSHI : ar marv diwar re a labour.\nKEIKAN : "likentez al labous-yar", ar sodomiezh.\nKENSHO : ur stad ma vez peurzihun an den, ma vez emskiant eus e natur wirion.\nNENSU : soñjal gant teneridigezh ha talmoù kalon en un den eus an hevelep reizh.\nNETO-UYO : "Internet-dehoù" ; an dreistbroadelourien a vez oc'h aloubiñ an Internet gant tagadennoù enep an estrenien hag an dud eus an tu kleiz.\nNOMINICATION : diwar nomu "evañ" ha communication ; evit ar baotred hepken, mont goude al labour da evañ gant kenlabourerien ha pennoù – goude un nebeud banneoù e teu ar c'hudennoù war wel hag alies e vezont kempennet ; lod Japaniz a laka nominication d'ur rann eus al labour, lod arall e laka da eurvezhioù ouzhpenn dic'hopr.\nNOZOKI : sellout dindan brozh ur plac'h, sellout a-dreuz holl digoroù he dilhad.\nOGU : arz an ijinañ traoù talvoudus na c'heller ket implijout, evel ur wenterezig a stager ouzh ur fourchetez da yenaat an toazennoù.\nOKAMA : "neb a vez tommet d'e beñsoù", ur paotr a vez enrevriet en eskemm ouzh arc'hant pe get.\nSHINJU : "e kalon ar galon", un emlazh doubl diwar garantez.\nTENDENKO : "ra dec'ho an holl da bep tu" ; an urzh a vez roet a rumm da rumm pa vez anv eus un tsunami.\nMIJNUROBA : bout ker sodiet gant ar garantez ma vezer truezet gant enebourien.\nHIRAETH : kreñvoc'h eget "hiraezh" ; freg an harlu, an hiraezh d'ur vro ma ne c'heller ket distreiñ, ma ne vezer bet biskoazh a-wechoù.\nNUNCHI : ezteurel ur c'hoant, ur mennozh, ur soñj en tav, dre isemouez.\nUHLJEB : diwar hljeb, "bara" ; un den divarrek hag a vez gopret druz gant un embregerezh pe gant ar Stad a-drugarez d'e anaoudeien.\nSAWÚTU : labour a-strolladoù ar merc'hed e-pad amzer ar glaveier.\nHOZHONI : ur sell hag a dap kened ar vuhez hag an Natur kent he zeurel er bed hag en Hollved.\nFRILUFTSLIV : pa vezer kentonet gant an natur.\nGHARBZADEGI : sevenadur ar C'hornôg lakaet da viruz.\nKASHR : diskouez an dent pa c'hoarzher.\nTAAROF : un doare sevended ma nac'her div pe deir gwech kent degemer tra pe dra ; ur gwerzher a nac'ho bezañ paeet evit e varc'hadourezh, met ret e vo paeañ evelkent – diaes-bras eo kevraouiñ un emglev gant Iraniz.\nKAC : ur boan vlev eus ar re washañ.\nNAPRACOWAĆSIĘ : labourat betek re.\nWICHAJSTER : un dra bennak distumm na zeuer ket a-benn da envel, evel un tach o valirañ diouzh ur plankenn.\nDESBUNDAR : en em zigeriñ pa vezer o vourrañ.\nJEITINHO : e Brazil, speredegezh ar straedoù, an ijin, rouedadoù an den.\nMALANDRO : e Brazil, ur gwall baotr fin, laer ha c'hwiblaer hag a glask bevañ aes er-maez eus ur reizhiad a varn evel direizh.\nQUILOMBO : e Brazil, kumuniezhoù ha kêriadennoù savet gant sklaved hag a zo tec'het kuit da gornioù-bro digenvez ; palenque eo ar ger spagnolek.\nSACANAGEM : "orgedomp a-zevri, didrabas ha didabou".\nKHALYAVA : al levenez a vez en den pa vez prest da baeañ evit un dra bennak hag a zo profet dezhañ.\nMAT : yezh ha buhezegezh an hailhoned.\nPOKHMELITSA : adkemer ur werennad alkool pa zihuner goude ur revriad, evit chom hep klañvaat ; hervez an hengoun rusat ez eo ret evañ adarre evit kaout an dizober eus ar boan vlev.\nSAMOGON : alkool strilhet e-maez lezenn er gêr evit e werzhañ, abalamour m'eo aet re ger ar vodka.\nSASOUL'KA : ur bolzhinkin skorn.\nSNIEGOPAD : an erc'h o kouezhañ puilh.\nZAPOI : stad un den hag a zo mezv-dall e-pad meur a zevezh pe sizhunvezh – hep mar un heuliad eus pokhmelitsa.\nZIERKAL'NYI : levn evel ar skorn pa vez par d'ur melezour.\nZIMOVAT : tremen ar goañvezh.\nDAKUAN : mondian nevez.\nFUERDAI : bugale ur mondian nevez.\nHEXIN : kalonenn galet un dra bennak ; hexin Strollad Komunour Sina eo ar prezidant Xi Jinping.\nJINSIANIAO : "al labous er gaoued" ; ar vaouez hag a zo dindan beli ur mondian.\nQING : liv glas ar menezioù er pelloù.\nMANJIUYE : klask gorrek ul labour.\nXIAOMI : pried koant ur mondian ; koantenn hag a vez gopret gant un dakuan evel sekretourez ha pried kleiz.\nAPRICITY : tommder an heol er goañv.\nBRINICLE : ur bolzhinkin skor hag a zeu diwar en dour mor pa vez dour sall sklas o tont eus an dogenn skorn.\nGROWLER : un tamm eus ur skorngrec'h hag a neuñv war ar mor.\nHILLBILLY : en SUA, un den gwenn hag a vev war ar maez.\nLUBBERLAND : baradoz al lezireien.\nREDNECK : "gouzoug ruz" ; en SUA : ur c'hein melchon, ur chaoker patatez, un troc'her buzhug.\nSLEET : glav hag erc'h kemmesket.\nTO CRAM : kiañ noz ha deiz evit echuiñ ul labour.\nTO MOON : diskouez e revr d'un den all, evit ober goap.\nTO MOONLIGHT : *loarganniñ, kaout un eil micher diouzh noz, lezennel pe get.\nUNDERDOG : "unan hag a goll en un emgann kon" ; e Bro-saoz : ur c'holler dirak ar reizhiad kevredadel pe bolitikel, un den gwasket.\nWHITE TRASH : "livastred gwenn" ; en SUA : ar vevelien suj, ar gantreerien, an dorfedourien a bep doare a veze kaset da Amerika gant ar Rouantelezh-Unanet.\nWINTERSEARING : an dristidigezh a santer pa vez yen ha hir ar goañv.\nMERAK : ar blijadur a zeu pa zisoñjer an trabasoù pemdeziek, an dremened hag an dazont, en ur saouriñ pep predig gant ur gouelig a ranner gant tud all tro-dro d'ur bannac'h, d'ur meuz pe d'ur gaoz.\nCURGLAFF : ar pezh a santer dik goude bout en em daolet en dour sklas.\nACHAPLINARSE : bezañ en entremar kent tec'hel kuit evel Charlie Chaplin.\nAVIADOR : "nijer" ; e Mec'hiko, un den hag a vez gopret gant un embregerezh hep labourat.\nCULIFLOJO, CULIPRONTO : e Mec'hiko, un den hag en devez darempredoù revel a-zehoù hag a-gleiz.\nENCARAMELARSE : bezañ dibaouez oc'h ober kaezhigoù an eil d'egile.\nHACER SAN LUNES : e Mec'hiko, chom hep mont da labourat da Lun, evel pa vije gouel "Sant Lun".\nMAPACHE : "rakoun" ; un den hag a fals dalc'had ur pod-mouezhiañ evit kreñvaat ur strollad politikel.\nMORDELÓN : e Mec'hiko, ur poliser ha na zistro ho paperoù deoc'h nemet en eskemm ouzh moneiz.\nSOBREMESA : an amzer a dremener o com ouzh taol goude echu ur pred.\nÄTTESTUPA : tornaod, bri ma lamm tud kozh evit en em lazhañ.\nDÖSTÄDNING : "kempennadurezh ar marv" ; pa santer emañ ar marv o tostaat, kaout an dizober eus traezoù didalvez ha peurnaetaat an ti evit espern amzer ar c'herentoù.\nFLYGSKAM : ar vezh diwar beajiñ dre garr-nij en desped da gudennoù an endro.\nLIVSNJUTARE : un den hag a gar ar vuhez, a vev a-zevri betek ar penn pellañ.\nSANUK : klask levenez e kement tra a vever.\nACHU : ar stroñs a zeu pa grog ar riv en den.\nHOLODOMOR : un naonegezh aozet gant ur galloud evit diouennañ ur bobl.\nMBARAAN : evit ur vaouez, kaout meur a bried-kleiz pinvidik war an dro.\nAdtapet diwar « https://br.wikipedia.org/w/index.php?title=Meizadoù_estren&oldid=1904129 »\nKemmoù diwezhañ degaset d'ar bajenn-mañ d'an 4 Mez 2021, da 09:32.


Emgann Guadalcanal - Wikipedia\nEmgann Guadalcanal, Oberiadur brezel Watchtower pe Kampagn Guadalcanal a voe e-touez emgannoù pouezusañ an Eil Brezel-Bed war dachenn Brezel ar Meurvor Habask. Dalc'het e oa an enezenn gant Lu Impalaeriezh Japan pa zouaras 16000 soudard eus ar Stadoù-Unanet d'ar 7 a viz Eost 1942 o tagañ war un-dro inizi all : Florida, Tulagi, Gavutu ha Tanambogo.\nAn Eil Brezel-bed en Azia ar Gevred hag ar Meurvor Habask e 1942\n2 Oberiadur brezel Watchtower\n2.1 An douarañ\n2.2 An devezhioù kentañ\n2.3 Emgann Tenaru\n2.4 Oberenn Ka\n2.5 Emgann ar run Edson\n2.6 Argadennoù amerikan kentañ e-maez eus o zachenn-difenn\n2.7 Soudarded nevez ha taeroc'h an emgannoù\n2.8 Youl an arme japanat o vont da get\n2.9 Ar fin\n3 Un emgann pouezus en Eil Brezel-Bed\nD'ar 7 a viz Kerzu 1941, nerzhioù lu Impaleriezh o doa taget flodad brezel Stadoù-Unanet Amerika e-kerzh an Arsailh war Pearl Harbor.\nEmañ Guadalcanal e-kreiz chadenn an inizi Salomon, er biz da Aostralia. Evit Impalaerezh ar Japan e oa strategel-kenañ al lec'h neuze a-benn terriñ an eskemmoù etre ar Stadoù-Unanet hag Aostralia. Un dachenn kirri-nij a oa dija gant ar Japaniz e penn Norzh ar chadenn (war enezenn Rabaul), met ne c'hellent ket patrouilhañ war hec'h hed ken hir e oa.\nHentoù ar charreadoù kevredet evit an dilestradegoù e Guadalcanal ha Tulagi, d'ar 7 a viz Eost 1942.\nMerdeadurezh a vrezel Bro-Japan e felle dezhi lakaat an inizi Salomon da sichenn strategel pennañ hag e krogas e 1942 ur programm aloubiñ. Savet e voe tachennoù evit ar c'hirri-nij brezel. Met dañjerus-kenañ e oa an aloubadegoù evit ar Re Unanet hag ur wezh anavezet ganto raktresoù ar Japaniz e tivizjont sevel ur bagad listri a-benn adtapout an inizi digant o enebour.\nOberiadur brezel Watchtower[kemmañ | kemmañ ar vammenn]\nAn douarañ[kemmañ | kemmañ ar vammenn]\nD'ar 7 a viz Eost 1942 e touaras rann-arme gentañ Marines ar Stadoù-Unanet e reter ar ster Tenaru. Ur souezh a voe evit ar Japaniz, a oa erruet ur miz a-raok nemetken war an enezenn war veg Lunga. Dre ma ne oa eno nemet soudarded japanat an Ijinoù e voe aes d'an Amerikaned aloubiñ tachenn an aerborzhig. Kregiñ a reas ar Marines da echuiñ gant kempenn an dachenn. Ne oa ket bet douaret o dafar met eürusamant e oa bet laosket kalz traoù gant ar Japaniz. Anvet e voe an aerborzhig Henderson hag a-ziwar-neuze e teuas da vezañ pal nesañ an holl emgannoù war an enezenn.\nAn devezhioù kentañ[kemmañ | kemmañ ar vammenn]\nDa gentañ tout ne voe ket aes labour Marines ar Jeneral Vandergrift. Prientet e oa bet an douarañ buan-ha-buan ha dafar a minima a oa bet kaset war an enezenn ; ouzhpenn-se e tivizas an Amiral Turner d'an 9 a viz Eost lakaat ar batimañtoù treuzdougen ha dafar da vont kuit eus ribl an enezenn pa oa un hanter eus dafar ar Marines enno c'hoazh. Goude emgann Savo en em gave ar Marines o-unan ha pourvezet fall ; ober a rejont war-dro surentez an aerborzhig Henderson hag e trowardroioù nemetken.\nEn desped d'ar batimañtoù ha d'ar c'hirri-nij japanat a c'helle bombezenniñ anezhi bemdez e teuas a-benn ar soudarded amerikan da sevel ul leurenn girri-nij dereat en aeborzhig Henderson d'an 19 a viz Eost. D'an 20 a viz Eost e touaras 19 karr-nij chase ha 12 karr-nij bombezenniñ skañv warni. Dre ma oa « Cactus » ger-kuzh ar Re Unanet evit an enezenn e voe graet gant an anv-se eus bagad kirri-nij an aerborzhig. Tro 60 karr-nij amerikan a oa en dachenn-se e fin miz Eost.\nEmgann Tenaru[kemmañ | kemmañ ar vammenn]\nSoudarded japanat bet lazhet e-pad an argadenn a-enep d'ul lec'h-difenn amerikan, 21 a viz Eost 1942.\nE-keit-se, d'an 18 a viz Eost, e oa erruet e reter an aerborzhig ur vatailhon japanat 900 soudard enni. D'an 20 a viz Eost e tagjont dindan renerezh Ichiki ar pemp batailhon amerikan a oa o tifenn an aerborzhig, o tremen war draezhennoù ar stêr Tenaru. Drailhet e voe ar vatailhon japanat abalamour da girri-nij an Amerikaned, ar c'hCactus Force. Lazhet e voe tost an holl argadourien hag en em zistrujañ a reas o c'homandant. Ar re na oant ket marv a yeas da guzhat ha ganto e voe jahinet ha lazhet daou veleg ha div seurez europeat o doa nac'het kuitaat an enezenn pa oa bet goulennet ganto un nebeud mizioù en a-raok.\nOberenn Ka[kemmañ | kemmañ ar vammenn]\nD'ar 24 ha 25 a viz Eost e klaskas ar Japaniz degas soudarded nevez war an enezenn en un doare sirius evit ar wezh kentañ : Ka-Go e oa anv an oberenn. Prientet e oa bet gant an amiral Yamamoto ha Hyakutake Haruyoshi a rene anezhi. E-pad an amzer-se koulskoude e oa distroet Task Force 61 Fletcher d'an inizi Salomon ha ne veze ket mestroniet troioù an enezenn da vat gant ar Japaniz. Un emgann war vor a voe e-pad an daou zevezh-se ha ne c'hellas ket ar Japaniz lakaat o soudarded da zouarañ.\nAdalek an degouezh-se e voe avizetoc'h ar Japaniz : ma oa dañjerus ar mor evito e oa efedusoc'h-efedusañ ivez kirri-nij an Amerikaned. Divizet e voe ganto neuze degas soudarded nevez ha dafar e-pad an noz nemetken. 900 den a zouaras d'an 29, un tammig nebeutoc'h an devezh war-lerc'h ha 1200 d'an 31 a viz Eost. Ar jeneral Kiyotake Kawaguchi, lakaet da gomandant an arme japanat war an enezenn, a zouaras d'ar poent-se. Erru a rae ar Japaniz war du Reter an Amerikaned ha kerkent erruet e klaskjont kelc'hiañ anezho dre ar Su.\nBewezh e errue soudarded nevez e veze ivez bombezet an aerborzhig gant ar Japaniz, adalek o listri-brezel. Ken reoliek e oa ar bombezadegoù ha resis o eurioù e voent lezanvet Tokyo Express gant ar Marines.\nUr marine e-kichen lec'hioù-difenn an dosenn 123' war ar run Edson.\nEmgann ar run Edson[kemmañ | kemmañ ar vammenn]\nD'an 11 a viz Gwengolo da noz e tagas 6000 soudard japanat an aerborzhig adalek ar Su. Kreizennet e voe an emgannoù war ar run Edson (Edson Ridge, Bloody Ridge), ur c'hilometr dindan an dachenn girri-nij. Graet e vez mod-se anezhañ abalamour da'r c'horonal amerikan a renas an difenn neuze, Merritt A. Edson. E-pad tri devezh e harzas gant e Marines meur a argadenn, bombezennet a-wezhoù gant kirri-nij japanat o tont eus Rabaul. 1500 soudard eus Lu Impalaeriezh Japan a voe lazhet ; en tu all e voe lazhet un 30 amerikan bennak ha gloazet 100 anezho.\nUr patrouilh amerikaned o treuziñ ar ster Matanikau e miz Gwengolo 1942.\nArgadennoù amerikan kentañ e-maez eus o zachenn-difenn[kemmañ | kemmañ ar vammenn]\nD'an 18 a viz Gwengolo e touaras 4262 Marines ar 7vet Rejimant war an enezenn. A-drugarez dezho e krogas da soñjal ar Jeneral Vandergrift e c'helle ober muioc'h eget difenn an aerborzh.\nD'an 23 a viz Gwengolo e krogas ar Marines da vont war-raok a-benn sevel lec'hioù difenn a-hed ar ster Mantanikau, e kornog an aerborzhig. Un dagadenn en douaroù hag unan eus ar mor a voe kaset war un dro, koulskoude e oa re greñv al lec'hioù difenn dalc'het gant ar Japaniz ha ret e voe da Vandergrift chom a-sav ganti. D'ar 7 a viz Here e voe kaset un argadenn all : prientet e oa bet gwelloc'h en a-raok a-drugarez da ditouroù ar spierien c'henidik eus an enezenn a laboure evit an Amerikaniz. 700 japanat a voe lazhet ha ledanaet e voe an dachennad dalc'het gant ar Marines. Da-geñver an argadenn-se e voe kavet gant un ofisour japanat marv teulioù a ziskoueze e oa bet raktreset un dagadenn gant ar Japaniz a-benn antronoz.\nSoudarded nevez ha taeroc'h an emgannoù[kemmañ | kemmañ ar vammenn]\nD'an 11 a viz Here e teuas a-benn lu-vor ar Stadoù-Unanet, renet gant ar c'hontr-amiral Scott, da lakaat un harz evit ar wech kentañ da zouaradegoù ar Japaned war an enezenn o kas d'ar strad o batimantoù-douarañ e-pad emgann Bep ar Spi. Sioulaat a reas an emgannoù a-ziwar neuze dre ma oa ar japaniz o prientiñ un argadenn veur. D'an 13 a viz Here e touaras ar 164vet Rejimant Soudarded War-droad amerikan. E memes koulz e voe bombezennet aerborzhig Henderson gant ar batimantoù brezel japanat : bras e voe an distruj met prim e voe ar c'hempenn. D'an 21 en em gave 22 000 soudard japanat war an enezenn : kregiñ a rejont gant un heuliad argadennoù nevez.\nAn amiral Yamamoto, e penn oberennoù Guadalcanal, en doa bet c'hoant e vefe distrujet da vat aerborzhig Henderson evit ma c'hellfe e girri-nij bombezenniñ dizañjer ar batimantoù amerikan war vor hep bezañ chalet gant ar c'hirri-nij chase amerikan. D'an 23 a viz Here, goude bout prientet an traoù gant pezh-kanolioù, e tagas ar jeneral Maruyama, penn ar Japaniz war an enezenn, war-zu kornôg tachennad ar Marines. Harzet e voe, met adalek antronoz e lakaas ar Japaniz o holl nerzhioù da dagañ su an dachennad a voe difennet gant 1añ batailhon 7vet rejimant ar Marines hag ar 164vet rejimant ar soudarded war-droad. D'ar 26 a viz Here e voe lakaet un harz da argadennoù ar japaniz : 3000 anezho a oa marvet e-pad an tri devezh-se (ha 500 amerikan). E memes koulz, war vor, an Amerikaned a redie ar Japaniz da zistreiñ war o giz o virout anezho da zouarañ soudarded nevez (e-pad emgann an inizi Santa-Cruz).\nYoul an arme japanat o vont da get[kemmañ | kemmañ ar vammenn]\nE miz Du e tivizas ar Japaniz da gas da C'hadalcanal an 38vet Rann Soudarded War-droad, enni 10000 den. Met gwelet e voe o bigi gant an Amerikaniz ha distrujet e voe al lodenn vrasañ anezho. 2000 soudard nemeto a zouaras hep tamm dafar ebet pe dost. A-ziwar neuze e krogas da soñjal pennoù-meur arme an Impalaerezh e oa ret dilezel Guadalcanal. A zeiz da zeiz e oa startoc'h dezho pourveziñ o soudarded, tapet ma oant gant nerzh krenvañ an amerikaned war vor. A-hed ar miz e klaskas an amerikaned ledanaat o zachennad evit ma ne c'hellfe ket ar japaniz kanoliñ an aerborzhig. Ennañ e voe savet div leurenn-zouarañ nevez : teir a oa etre tout neuze. Goude ur rezistañs kreñv a-berzh ar Japaniz e tapjont tachennad ar ster Mantanikau.\nAr fin[kemmañ | kemmañ ar vammenn]\nKaset e voe soudarded nevez evit lakaat ar 1añ Rann da ziskuizhañ, ken start e oa bet an emgannoù. Niverusoc'h-niverusañ e oa an Amerikaned war an enezenn, ar pezh ne oa ket gwir evit ar japaniz, hag int ne c'halle ket pourveziñ o arme. E-penn kentañ miz Kerzu en em gave 60000 soudard amerikan war an enezenn. 9000 soudard japanat a oa bet lazhet gant an emgannoù, an naon pe ar malaria : 8000 anezho a chome nemetken ha kaset e oant bet gant tagadennoù an amerikaned e norzh an enezenn, war-zu Beg ar Spi. Goude un ehan e adkrogas an amerikaned gant an argadoù d'an 10 a viz Genver 1943. Ar japaniz a oa gouest da vale a guitaas an enezenn. D'ar 7 a viz C'hwevrer ne chome hini ebet war-bouez ar re c'hloazet ha gwan a oa bet dilezet nepell diouzh Beg ar Spi. D'antronoz e kemenne pennoù-meur ar Re Unanet e oa dinec'h aerborzhig an enezenn.\nUn emgann pouezus en Eil Brezel-Bed[kemmañ | kemmañ ar vammenn]\nE 6 miz e voe lazhet e Guadalcanal 24000 soudard Lu Impalaeriezh Japan ; kollet oa bet gant an Amerikaniz 1600 soudardard Marines ha 5000 martolod. Ar memes tonennadoù dafar a zo bet kollet a bep tu, met ne oant ket ar japaniz evit erlec'hiañ o c'hirri-nij pe bigi aet d'ar strad.\nGoude un emgann e chome un douger-kirri-nij nemetañ gant ar Stadoù-Unanet, an USS Entreprise. Rediet e voent da amprestiñ ar Victorious digant ar Saozon a-benn derc'hel ganti e-pad un nebeud mizioù war ar Meurvor Habask.\nStart e voe an emgannoù evit ar Re Unanet er mizioù da heul betek ma tizhfent un nerzh produiñ bras a-walc'h da veuziñ ar Japaniz, pa oa dic'houest ar re-se d'en ober abalamour da ziaesterioù-produiñ o labouradegoù.\nEmgann Guadalcanal a voe evel Stalingrad en URSS : ar wech kentañ ma veze lakaet un harz da araokadennoù enebourien ar Re Unanet. Adalek ar mareoù-se e krogas an Ahel da vont war-gil.\nMark Stille (skrivagner) ha Peter Dennis (skeudennoù), Guadalcanal 1942-43: America's First Victory on the Road to Tokyo, embanner Osprey Publishing (Bro Saoz), dastumadenn Campaign, 18 a viz Eost 2015 (ISBN 978-1472806932) (en)\nRichard B. Frank, Guadalcanal: the Definitive Account of the Landmark Battle, embanner Penguin; adembannadur (848 pajenn), Genver 1992 (ISBN 978-0140165616) (en)\nAdtapet diwar « https://br.wikipedia.org/w/index.php?title=Emgann_Guadalcanal&oldid=1918561 »\nKemmoù diwezhañ degaset d'ar bajenn-mañ d'an 15 Kzu 2021, da 11:26.


mac'h - Wikeriadur\n1.4 Stagell isurzhiañ\n1.4.1 Gerioù heñvelster\nmac'h /ˈmɑːx/ (furm vihanaat : mac'hik)\nPounner (diwar-benn an amzer)\nMah eo an amzer ken ez on fêz. — (Jules Gros, Le trésor du breton parlé Deuxième Partie, 1970, p. 335.)\ngalleg : accablant (fr) , lourd (fr)\nSavet diwar ar stagell isurzhiañ ma hag ar gensonenn c'h lakaet dirak ar verb bezañ pe mont\nSkrivet mac'h :\nMe n’eus nemet daou dez ’baoe mac’h on intañvet . Louis Eunius, gwerzenn 847\nO ! mac'h oufec'h pegement a vad a ra da galon ur soudard kristen, derc'hent an emgann, en dervezh a-raok mont d'ar bed all marteze, kaout a-zindan e zorn ur beleg evit reiñ dezhañ, en anv Doue, ar pardon eus e bec'hedoù ! — (Lan Inizan, Emgann Kergidu 1, Brest, 1877, eil emb. Al Liamm 1977, p. 216.)\nSkrivet ma'c'h :\n— Arsa Aotrou mat, hon bevet hoc'h eus, ma mamm ha me, abaoe ma 'c'h omp en enezenn-mañ, [...] ? — (Fañch an Uhel, Kontadennoù ar Bobl/3, Al Liamm, 1988, p. 101.)\nIt d'an tiegezh a zo dirazoc'h, ha kerkent ma'c'h erruot, e kavot stag un azenez hag he azen yaouank n'eus pignet c'hoazh den ebet warnañ. — (Yann-Fañch Caer, Ar Pevar Aviel lakeat en unan, Brest, 1904, p. 240.)\nAdtapet diwar « https://br.wiktionary.org/w/index.php?title=mac%27h&oldid=256261 »\nKemmoù diwezhañ degaset d'ar bajenn-mañ d'an 9 Gen 2018, da 18:43.


Pajenn:Fenelon - Digweziou Telemaq mab Ulyss.djvu/65 - Wikimammenn\nPajenn:Fenelon - Digweziou Telemaq mab Ulyss.djvu/65\nétré an oll bopliou, ha creizen ar werz. Béz hé deuz daou vôl vraz, hénvel oc’h diou vréac’h, a ia en hé raoq er mor, hag a vriata eur porz divent, é pini an avéliou né ell qét dont. Er porz-zé, é wéler ével eur c’hoat a werniou ; hag a boan é eller gwélet ar mor dindan al litri diniver. Qéariz oll en em ro d’ar werz, hag ar pinvidiguéziou ar brassa na ro qét a c’horréguez dézo évit labourat d’ho c’hresqaat. Gwélet a rer a bép tu lin moan an Egypt, hag ar moug diou véach livet euz eul liou burzuduz ; al livach-zé a zo qér béo-buézeq, né ell qét an amzer hé c’hoénvi : servich a ra évit ar gloan flour, pini a zo c’hoaz bravéet euz eur vroudérez aour hac arc’hant. Ar Phénicianed a ra ar werz gant an oll bopliou péteg striz Gadèz, hag éz éont memeuz péteq an océan braz a ra tro an douar. Gréat ho deuz ivé béachou hir war ar mor ruz ; ha dré an hent-zé éz éont da glasq, en énizi dianavézet, aour, parfumiri, ha meur a anéval ne wéler qét aman.\nNé allen qét sellet aoualc’h oc’h an arvest caër euz ar guéar vraz-zé. Né wélen qét ével er guériou ar Grécianed, tud didalvez ha curiuz, o vont da glasq qélou war leuriou-qéar, ô sellout oc’h an erméazidi a arru er porz-mor. Ar gwazed a laq ho amzer da ziscarga ho listri, da gas ho marc’hadourez, da réiza pép tra en ho magazinou, ha da jédi ar péz a dléont\nAdtapet diwar « https://br.wikisource.org/w/index.php?title=Pajenn:Fenelon_-_Digweziou_Telemaq_mab_Ulyss.djvu/65&oldid=116725 »\nKemmoù diwezhañ degaset d'ar bajenn-mañ d'an 1 Gou 2018, da 10:58.


Istor Breiz, 1893/Rann 05 - Wikimammenn\nIstor Breiz, 1893/Rann 05\nJ.-A. Lefournier, 1893 (p. 89-109)\n◄ Bretouned an Enez-Veur en Armorik ; Sant-Paol-a-Leon ; abbaty Daoulaz (c’huec’hvet kanvet). Komor ; ar roue Judikael ; an Normaned (seizvet kanvet). Azenor (seizvet kanvet). ►\nCetu dirazoun al lannec braz, ar steriou doun\nAr men-hir, ar peulvan, hag al langaich ar c’hosa euz ar bed.\nLavaret em euz deoc’h Komor, ar c’hondt a Gerne, a oa deuet da veza roue e Breiz, o laza daou euz he vreudeur. Breudeur en doa c’hoaz, ha na grede choum e peoc’h keit a ma vijent beo. Makliau, e vreur iaouanka, o c’houzout a c’hoantee Komor he varo, en em dennaz e ty ar c’hondt a Leon. Komor a c’houlennaz he vreur digant ar chondt-ze : Heman ne oa ket galloudek avoalc’h evit derc’hel pen d’ar roue Komor, ha koulskoude na felle ket dezan koll an ini oa deuet d’en em lakaat gant fizianz etre he zaouarn, neuze a reaz van e vije maro ar prins Makliau. Ober a reaz sevel dezan eur bez kaer e lec’h ma oa lakeet e beo, hag a oa kasset dezan, eno, da zibri ha da eva dre eun toullik gret evit ma elje ar prinç tenna æz he alan. Diskuez a reaz ar bez da gannadou (pe ambassadourien) ar roue hag a lavaraz dezo : Ar prins a glaskit a zo maro ; setu aman ar bez ma eo bet lakeet. Ar reman, laouen braz euz ar c’helou-ze, n’o doa ket a vez da zibri ho lein var men ar bez evel var eun daol. Goude ma oa eet ar gannadou kuit, ar c’hondt a Leon a reaz digori ar bez da Vakliau, heman en em rentaz manac’h.\nKomor oa kriz evit an dud euz he rouantelez. An eskibien hag ar venec’h santel a reaz ho gallout evit hen renta guelloc’h ; hag a veichou a ree van d’ho selaou. Digemeret en doa mad sant Veltaz ; ar sant a felle d’hen en distrei ouz Doue, hag a iee aliez d’he velout.\nKomor ne oa ket euz voen ar rouanet, be oa kondt Poher, eul loden euz a Gerne, el lec’h e ma Keraez ; ober a ree beac’h d’ar c’hondt a Leon ha d’an oll Vreiz, rag Judual o veza iaouank flam, en doa renket tec’hout dirazan e lez ar roue Childebert, evel hon euz lavaret deoc’h kent.\nKomor a c’hoantee dreist-voder kaout da bried he nizez Tryphina, merc’h d’he vreur Gueroc’h, kondt a Venet. Pedi a reaz sant Veltaz d’he goulen evitan digant he zad. Sant Veltaz a ouie pegen kristen mad oa ar c’hondt a Venet, ha pegen santel oa buhez santez Tryphina, kridi a reaz e teuje marteze ar brinses vad-man da deneraad kaloun Komor. Var ar zonch-ze e reaz kement, ma roaz Gueroc’h he c’hrad da zimizi he verc’h muia karet gant ar muntrer-ze. Braz oa al laouenidizez e bro Kerne pa zeuaz ar brinses iaouank eno. Komor a zeuaz reissoc’h evit kent, ha ne oa mui guelet kement a dud krouget en dro d’he gastel. Karantezuz oa memez evit he bried ; koulskoude Tryphina na helle kaout joa ebet, aoun e doa dirak Komor : he liou oa fall evel ma vije o vont da vervel. Eun devez, Komor a gavaz he c’hreg oc’h ober eur bonet voulouz gant dantelez arc’hant evel ma ve lakeet var pennik ar vugaligou ; sellout a reaz ouz he c’hreg ken du ma krenaz Tryphina euz he oll izili. Komor a zeuaz e meaz evel eun den diskiant, rag klevet en doa e vije lazet gant he vab hena, ha lavaret a ree an dud en doa bet seiz greg, en doa lazet an eil goude eben. Tryphina-ta a ouie an dra-ze, o veza tremenet diou pe deir heur en oresoun evit goull digant Doue he zikour-vad, a guitaaz kastel Komor hag a gemeraz en eur redek hent Guenet. Deuet a oa tost d’ar ger a Venet pa zigouezaz ganti he goaz Komor. Lavaret a reer a droc’haz he fen dezi gant eun taol kleze.\nPa zeuas he faourkez tad Gueroc’h, klevet gantan an torfed gant tud ar brinses, ar chorf oe kavet e touez an drez. Sant Veltaz oa galvet deoc’h-tu ; pedi a reaz eun neubeut amzer e kichen ar guele ma oa astennet ar c’horf maro, ha rei a reaz dezi adarre ar vuhez. Ar vrud euz torfejou Komor oa neuze savet ken huel, ma n’em zastumaz eskibien Breiz var ar Menez-Bre, evit dougen varnezan an anaoue pe eskommunikation a zispartiaz Komor euz a douez ar gristenien. Hag o veza taolet eun dournad poultr var he gastel, ar mogeriou, a leverer, a gouezaz en traoun, ha Komor oa goloet gant ar vein. Eno oa sant Pol a Leon, sant Samson, arc’heskop Dol, sant Felix, eskop a Naonet, sant Veltaz ha kals a re all.\nAr roue iaouank Judual a oa deuet en oad, an eskibien hag an dud vraz he c‘halvaz da zont er vro. Sant Samson a reaz ar veaich, ken hir neuze, euz a Vreiz da Baris evit mont d’he glask. Pa oa displeget er vro baniel ar guir roue, a teuaz tud euz a bep tu euz an Armorik evit heulia Judual. Komor, o velout kement a dud gant he nis, a gemeraz spount hag a c’halvaz, d’he du, an Normandet, tud kriz ha laeroun, o doa kasset ho listri beteg an enez Tristan, e kichen Douarnenez. Ar gombat a oa e parrez Ploneour-Menez, kichen ar meneziou, tost d’ar Relek ; padout a reaz tri devez. Sant Samson na heanas da bedi Doue da rei ar viktor da Judual ha d’ar Vreiz var an dud estren.\nHag e guirionez gounit a rezont, ha Judual na laoskaaz gant he yontr nemet lod euz ar Vreiz.\nPa oe anavezet Judual pe Alan kenta evit Roue a uz ar brinset all e Breiz, ar vro a zeuaz krenv hag eüruz ; rag kaout eur mestr hebken da c’houarn a zo mad evit eur vro. Eur rouantelez a dlee beza evel eur famill, eun tyad tud, elec’h ma zent ann oll euz an tad. Eüruz ar vro a gemer he Roue pe he Rener evel eun tad. Doue a ro graçou braz d’an dud kristen a zo e karg, ha seulvui int savet huel evit mad ar re all, seulvui Doue a ro dezo sklerijen evit ren ar bobl. Er broiou hag en tyadou en em gav sperejou orgouilluz a gav diez senti ; ha setu ar vammen euz ar brezeliou, an dizurchou, ar revolutionnou pe dispac’h etre an dud euz ar memez bro.\nKramn, mab ar roue a Frans, o veza en em revoltet a enep he dad, a zeuaz da gavout Konober, pe Kanao, kondt Guenet, mab da Erech I, heman hen digemeraz mad hag a reaz gantan brezel d’ar roue a Frans, unanet gant ar roue Judual, pe Alan kenta, a gouezont varnezo. Kramn, trec’het, en em dennaz goude ar gombat en eun ty bihan var ar meaz gant he c’hreg hag he vugale gez. Ar roue a Frans, oc’h hen klevout, a reaz, o krisder ! he staga gant he dud var banken an ty, ha lakaat an tan en ty evit ho devi beo ! Traou evellen zo gouest da lakaat sevel ar bleo var pen ar re ho selaou koulz hag ar re ho lavar d’ar re all. Var dro 579, a veve er Bro-Erech, ar c’hondt Waroch, pe Gueroc’h, pe Erech II, lezhanvet Karadok ar breac’h braz, en deuz roet he hano d’ar Vro-Guenet, pe Bro-Erech. Gounezet a reaz eur viktor vraz var ar Francisien, oa henchet gant Beppolen hag Ebraker, letanant ar roue Gontran, er bloavez 590. Komz a reer c’hoaz euz Konober, kondt Roazon ha Naonet, en dije gounezet eur viktor e 587, e kichen Messak, var ar Francisien ive.\nAn Normandet, tud heb feiz ebet, a dreuze an oll moriou evit dont da voasta ar broiou kristen ha da zismantr ho ilisou, ho c’houenchou, evit kemer an aour hag an traou precius en em gave eno, hag a gemere ivez al loenet hag an dud pa n’ho lazent ket ; douaret a oant en amzer-ze dirag Plouider er run Even, e Leon. Ar chondt a Leon oa neuze Even, a joume er ger a zoug c’hoaz he hano, da lavaret eo Lesneven.\nEur spount braz oa er vro ; Even a reaz dastum oll dud ar c’harter ; araok mont d’ar gombat, mont a reaz da gavout eur manac’h santel, hanvet Goulven, ginidik euz maner Odena, e Plouider. O veza klevet gant ar zant e roje Doue dezan ar viktor, e teuaz laouen da boursui an Normandet en em denne d’ho listri gant ar pez o doa laeret. Even a zeuaz etre an douar hag an aod, ha laza a reaz an oll Normandet ne oant ket c’hoaz pignet var ho listri. Even viktorius a zeuaz en dro e Lesneven, gant an dud, al loenet hag an traou a oa bet laeret gant an Normandet. Great oe eur pred braz evit ar re a oa bet er gombat : araok dibri netra, Even a fellaz dezan mont da drugarekaat sant Goulven ; roi a reaz dezan douar evit sevel eur gouent el lec’h Kermaden. Evel-ze e tiskueze neuze ar brinset ho doujans vraz evit Doue.\nBez e oa e Breiz araog ar Revolution pe an dizpac’h braz, daouzek abbaty menec’h evel an aotrou’n eskop dom Anselm Nouvel ; pevarzek abbaty menec’h, bugale sant Bernard ; ha pemp abbaty leanezet euz an hevelep urziou. Kals kouenchou gouarnet gant peb abbat a c’holoe ar vro el lec’h ma reent peb seurt mad hag e pedent Doue noz ha de da skuilla he drugarez var ar Vretonet.\n— Nag a c’houenchou aa neuze e Breiz, a lavaraz ar skolaër iaouank da Iann an dall ; ha ne oa ket re anezo ?\n— Va mab, a respontas an den koz, n’euz ket re a dud vad er bed ; morse na vo re a dud santel.\n— Hag a sonjit n’euz ket a dud santel er bed koulz hag er gouenchou, eme eur plac’h iaouank d’he zro ?\n— Va merc’h, a respontas Iann an dall en eur vousc’hoarzin, neubeut a dud santel a zo er bed ; kalz o deuz da stourm e kreiz ar bed evit en em savetei. Æz eo beva santelamant er c’houenchou da nep a heul ar reglen, ken æz eo eno en em savetei evel maz eo diæz en ober e kreiz ar bed. Savet eo ar c’houenchou hag evit silvidigez ar venec’h hag al leanezet, hag evit silvidigez ar re a zo chomet er bed. Al lean hag al leanez, peb hini en he c’houent, a ren eur vuhez glan ha divlam ; ten a reont bennoz Doue var ho zud hag ho c’henvroïz. Ouspen-ze, pedi a reont evit ar bec’herien hag ober a reont pinijennou rust evit ma tistroïnt ouz Doue. Kalz a zo saveteet dre ho fedennou hag aliez soken a brokuront silvidigez ar re ho deuz disprijet ha presekutet anezo. Hi o deuz lakeet da dalvout kalz parkeier dilæzet, goloet a drez hag a spern ! Nag a skridou kaër, a leoriou mad o deuz gret ! Nag a dud klan o deuz lakeet da vellaat, pe da barea, ha mar dint deut da vervel, o deuz kasset anezo d’ar Baradoz dre eur maro dous ha santel ! Pegement a beorien o deuz maget ! Hag ar c’haëra euz ho oberou mad : pegement a vugale o deuz desket da gredi ha da heulia ar relijion. Goapeet, disprijet int gant an dud impi, hag an dud sod ; mez gouzout a reomp prepoziou hor Salver Jesus-Christ ; mar ho deuz kaz ouzoc’h, be o deuz bet kaz ouzin da genta : Si mundus vos odit, scitote me priorem vobis odio habuit. Laudetur Jesus-Christus ! Lod a lavar : Pegen pinvidik eo ar c’houenchou ! An dra-ze a helle beza guir gueich all. Neuze ar venec’h a vage ar beorien, a save skoliou, etc. Mæz en amzer-man, ar c’houenchou a zo paour peurvuia hag ar re a zo eno a renk gouniz ho bouet dre ho labour. Mæz ar venec’h na evont ket ha na zizpignont ket ho arc’hant e butun hag e traou ven hag inutil. Al leanezet na zizpignont ket ho arc’hant da brena dillajou kaër ; an dispign a zo bian ha renket mad, hag evelse a hellont c’hoaz ranna gant ar paour.\nAdtapet diwar « https://br.wikisource.org/w/index.php?title=Istor_Breiz,_1893/Rann_05&oldid=168618 »\nKemm diwezhañ d'an 10 C'hwe 2021 da 19:33\nKemmoù diwezhañ degaset d'ar bajenn-mañ d'an 10 C'hwe 2021, da 19:33.


Wikipedia:Dielloù/Pajennoù da nullañ/rann Du 2009 - Wikipedia\nWikipedia:Dielloù/Pajennoù da nullañ/rann Du 2009\n< Wikipedia:Dielloù/Pajennoù da nullañ\n1 Rummad:Skingomzerezh brezhonek\n3 Rummad:Tud vrudet a orin breizhat\n4 Rummad:Eil Brezel-bed\n5 An treoù leon\n6 Rummad:Kumuniezhioù kumunioù Il-ha-Gwilen\n7 Kuzulierion jeneral Il-ha-Gwilen\n8 Kuzul-departaman Il-ha-Gwilun\n11 Bazh-emgann doubl\n12 Studiolo Isabela d'Este\n13 Rann varnerezhel\n15 Gwynlliw Farfog\n16 Banniel da Bro-C'hall\n17 Uilleann (lizherenn)\n18 Rummad:User el\n19 Rummad:Sport dre vro\n20.1 Adkas diezhomm all\n21 Tibre (departamant)\n22 Alun (Dinbych)\n23 Patromoù Spagn\n24 Rummad:Politikerezh dre vro\n25 Ulva (Muile)\n27 República Rio-Grandense\nRummad:Skingomzerezh brezhonek[kemmañ ar vammenn]\nDiezhomm Bianchi-Bihan 7 Gen 2009 da 02:41 (UTC)\nA-du, met ret e vo adrummata ar pennad Skingomz vrezhonek a-raok diverkañ ar rummad-mañ. E peseurt rummad 'ta? Ur wezh sklaeraet e c'hello bezañ diverkañ ar rummad-mañ. Neal (Kaozeal) 17 Ebr 2009 da 11:50 (UTC)\nHa renket ar pennad skingomz vrezhonek er rummad ledanoc'h Rummad:Skingomz. --Fulup 30 Her 2009 da 16:58 (UTC)\nRummad:Abruzzo[kemmañ ar vammenn]\nGoullo, ur Rummad:Abruz zo (ha ket Abruzzo ).--Gwendal 22 Gou 2009 da 07:57 (UTC)\nAbalamour ma'z eo bet kemeret ar ger brezhonekaet (abaoe buhezioù Sant Frañsez). Koulskoude e c'halljemp bezañ dibabet anv ofisiel italianek ar broviñs, anavezetoc'h e-touez ar yaouankizoù, ... goude kren-douar L'Aquila, lakaomp.Bianchi-Bihan 22 Gou 2009 da 16:21 (UTC)\nGortoz a rin ur c'henemglev a-raok diverkañ. Neal (Kaozeal) 11 Eos 2009 da 08:47 (UTC)\nA-du gant Bianchi, gwelloc'h lakaat ar stumm ofisiel da bennstumm. Adrenket ar pennadoù ha diverket ar rummad Abruz. --Fulup 30 Her 2009 da 17:15 (UTC)\nRummad:Tud vrudet a orin breizhat[kemmañ ar vammenn]\nDa ziverkañ. N'eus talvoudegezh ebet d'ur seurt pennad nemet da glask kadarnaat ideologiezh ar c'hrouer. Bianchi-Bihan 28 Gou 2009 da 17:54 (UTC)\nN'on ket a-du gant hor mignon Bianchi-Bihan amañ. N'eus tamm ideologiezh amañ. Ur rummad dedennus ez eo evit an holl a zo intereset gant ar Vretoned divroet.\nUr rummad krouet netra ken 'met evit lakaat Alan Stivell, ha ne vije ket breizhad hervez hon mignon dizanv.Bianchi-Bihan 30 Gou 2009 da 11:56 (UTC)\nRet eo sinañ. Gorto a rn ali tud all a-raok diverkañ pe get. Neal (Kaozeal) 11 Eos 2009 da 09:00 (UTC)\nN'eus ali ebet all, peogwir ne vo den oc'h ober gant ar pennad, anat. Bianchi-Bihan 27 Gwe 2009 da 09:54 (UTC)\nMat eo, diverkañ a ran, ma vez ezhomm diwezhatoc'h evit un abeg soliet bennak e vo adkrouet. --Fulup 30 Her 2009 da 17:34 (UTC)\nRummad:Eil Brezel-bed[kemmañ ar vammenn]\nGoullo pe dost, ur Rummad:Eil Brezel Bed a zo.--Gwendal 1 Eos 2009 da 18:59 (UTC)\nBrezel-bed, hervez geriadur RH/RH. Bianchi-Bihan 10 Eos 2009 da 20:18 (UTC)\nDav goullonderiñ egile neuze...--Gwendal 10 Eos 2009 da 20:21 (UTC)\nMat e vo goulenn ali tud all, hini Llydawr, ha re all. Amzer zo. Bianchi-Bihan 10 Eos 2009 da 20:23 (UTC)\nO c'hortoz ur c'henemglev. Neal (Kaozeal) 11 Eos 2009 da 09:04 (UTC)\nDre ma n'eus bet ali ebet abaoe miz Eost e tibaban diverkañ ar rummad e-lec'h m'eo an disterañ an niver a bennadoù ennañ, evit ma ne vefe nemet ur rummad. --Fulup 30 Her 2009 da 17:48 (UTC)\nGoulennet am eus gant meur a verourier ma talveze an dibab-se () evit adreizhañ ar pennadoù met n'am eus bet respont ebet. Marteze e pefe te unan. Evit ma fiñvfe an traoù un tamm. --Y-M D 30 Her 2009 da 17:56 (UTC)\nAn treoù leon[kemmañ ar vammenn]\nUn adkas diezhomm, diazezet war tri fazi er memes anv. Lakaat ar reolenn war an diverkañ da dalvezout. Savet e vo ur pennad db Trevou / Treou. Bianchi-Bihan 3 Her 2009 da 09:27 (UTC)\nA-raok diverkañ, daoust d'ar fazi splann, e kavan gwell gortoz un tammig evit ma vo bet diskoulmet ar gudenn savet diwar-benn stumm reizh an anv-lec'h-mañ evit chom hep rankout kemmañ-adkemmañ an adkasoù da c'houde. A galon, Neal (Kaozeal) 4 Her 2009 da 10:19 (UTC)\nDiverket. --Fulup 30 Her 2009 da 19:27 (UTC)\nRummad:Kumuniezhioù kumunioù Il-ha-Gwilen[kemmañ ar vammenn]\nGoullo. Ar Rummad:Kumuniezhioù kumunioù an Il-ha-Gwilen a zo implijet.--Gwendal 27 Gwe 2009 da 16:51 (UTC)\nGraet.--Ex-Smith 30 Her 2009 da 21:18 (UTC)\nKuzulierion jeneral Il-ha-Gwilen[kemmañ ar vammenn]\nPennad anvet Kuzul-departamant Il-ha-Gwilun.\nDiverket. --Fulup 31 Her 2009 da 16:41 (UTC)\nKuzul-departaman Il-ha-Gwilun[kemmañ ar vammenn]\nFazi Bianchi-Bihan 22 Her 2009 da 10:33 (UTC)\nRummad:Astronomiezh[kemmañ ar vammenn]\nAr Rummad:Steredoniezh a zo implijet.--Gwendal 22 Her 2009 da 16:16 (UTC)\nGraet eo.--Ex-Smith 30 Her 2009 da 21:17 (UTC)\nRummadoù[kemmañ ar vammenn]\nAr Rummad:Hedd Wyn hag ar Rummad:Istor ar Grennamzer zo goullo. --Llydawr 28 Her 2009 da 22:36 (UTC)\nAr Rummad:Hedd Wyn n'eo ket goullo, daou bennad zo ennañ, un trede a vo, evel er rummad kembraek. Bianchi-Bihan 30 Her 2009 da 02:29 (UTC)\nTri fennad bremañ. Bianchi-Bihan 30 Her 2009 da 18:05 (UTC)\nNe gavan ket gwall dalvoudus krouiñ ur rummad evit daou bennad, pe dri. Dreist-holl pa vez liammoù diabarzh sklaer kenetre ar pennadoù-se.--Llydawr 30 Her 2009 da 20:55 (UTC)\nAdalek tri ne gavan ket didalvoud; lod a blij dezho rummadoù gant ur pennad hepken, zoken. Goulennet em eus sevel ur reolenn diwar-benn se en davarn. Talvoudus e vije adlañsañ ar gaoz.Bianchi-Bihan 17 Du 2009 da 11:25 (UTC)\nDiverket Istor ar Grennamzer pa oa goullo, lezet egile evit ar mare pa oa pennadoù ennañ. --Fulup 31 Her 2009 da 16:41 (UTC)\nBazh-emgann doubl[kemmañ ar vammenn]\n*Kendeuziñ e-barzh bazhataerezh. Bianchi-Bihan 30 Her 2009 da 01:34 (UTC)\nStudiolo Isabela d'Este[kemmañ ar vammenn]\nFazi. Bianchi-Bihan 30 Her 2009 da 02:10 (UTC)\nRann varnerezhel[kemmañ ar vammenn]\nDa skarzhañ, vandalerezh digant 70.53.99.216.--Gwendal 7 Du 2009 da 08:42 (UTC)\nDiverket. --Fulup 7 Du 2009 da 18:35 (UTC)\nKuzulerien-departamant[kemmañ ar vammenn]\nGret 'm eus ur fazi pa oan oc'h adenvel ar pennadoù da heul :\nKuzulerien-departamant al Liger-Atlantel\nKuzulerien-departamant ar Mor-Bihan\n--Y-M D 8 Du 2009 da 14:00 (UTC)\n--Ex-Smith 8 Du 2009 da 19:15 (UTC)\nGwynlliw Farfog[kemmañ ar vammenn]\nFazi ganin. Bianchi-Bihan 8 Du 2009 da 16:19 (UTC)\nBanniel da Bro-C'hall[kemmañ ar vammenn]\nN'eus forzh petra. Bianchi-Bihan 13 Du 2009 da 09:44 (UTC)\nGraet eo dija. Stanket an implijer dizanv war un dro ivez. Neal (Kaozeal) 13 Du 2009 da 13:33 (UTC)\nUilleann (lizherenn)[kemmañ ar vammenn]\nDa nullañ.--Gwendal 13 Du 2009 da 22:53 (UTC)\nGraet. Neal (Kaozeal) 16 Du 2009 da 17:47 (UTC)\nRummad:User el[kemmañ ar vammenn]\nDa nullañ. Ur Rummad:Implijer el a zo.--Gwendal 15 Du 2009 da 11:15 (UTC)\nRummad:Sport dre vro[kemmañ ar vammenn]\nAr Rummad:Sport hervez ar vro a zo.--Gwendal 15 Du 2009 da 12:18 (UTC)\nKarkoneg[kemmañ ar vammenn]\nAdkas war-du ur bajenn ha n'eus ket anezhi.--Gwendal 15 Du 2009 da 12:24 (UTC)\nAdkas diezhomm all[kemmañ ar vammenn]\nNó orográfico, da zistruj. Skoulm orografek zo. Bianchi-Bihan 15 Du 2009 da 18:52 (UTC)\nTibre (departamant)[kemmañ ar vammenn]\nDiezhomm. Bianchi-Bihan 12 Du 2009 da 17:45 (UTC)\nGraet. Neal (Kaozeal) 16 Du 2009 da 17:51 (UTC)\nAlun (Dinbych)[kemmañ ar vammenn]\nDiezhomm Bianchi-Bihan 12 Du 2009 da 17:45 (UTC)\nPatromoù Spagn[kemmañ ar vammenn]\nGraet. Kenteuzet. Neal (Kaozeal) 18 Du 2009 da 17:03 (UTC)\nDaou batrom heñvel zo, an eil anvet Patrom:Rannoù melestradurel Spagn hag egile anvet Patrom:Spagn. Unan re zo. Llydawr 24 Gou 2009 da 15:12 (UTC)\nRet e vefe enteuziñ an daou batrom a-raok diverkañ n eil pe egile. Neal (Kaozeal) 11 Eos 2009 da 08:58 (UTC)\nRummad:Politikerezh dre vro[kemmañ ar vammenn]\nRummad goullo. Ur Rummad:Politikerezh hervez ar vro zo. --Llydawr 19 Du 2009 da 17:27 (UTC)\n--Ex-Smith 19 Du 2009 da 20:19 (UTC)\nUlva (Muile)[kemmañ ar vammenn]\nDiezhomm, Ulbha zo. Bianchi-Bihan 20 Du 2009 da 05:39 (UTC)\nGraet. Neal (Kaozeal) 21 Du 2009 da 08:16 (UTC)\nAibitir[kemmañ ar vammenn]\nPennad e kembraeg. --Llydawr 20 Du 2009 da 22:26 (UTC)\nRepública Rio-Grandense[kemmañ ar vammenn]\nAnv didalvoud, goude eeunaat ha brezhonekaat an anv. Bianchi-Bihan 19 Du 2009 da 21:32 (UTC)\nAdtapet diwar « https://br.wikipedia.org/w/index.php?title=Wikipedia:Dielloù/Pajennoù_da_nullañ/rann_Du_2009&oldid=598360 »\nKemmoù diwezhañ degaset d'ar bajenn-mañ d'an 21 Du 2009, da 08:16.


Passendale - Wikipedia\nPassendale en izelvroeg, Passchendoale e flandrezeg kornôgel, a zo ur rann-gumun e Flandrez Belgia e rannvro Westhoek hag e proviñs Kornôg-Flandrez. Ur gumun e oa gwechall; gant lezenn 1977 eo bet lakaet e kumun Zonnebeke.\nLec'hiadur Passendale e Kumun Zonnebeke hag e Belgia\nKod post 8980\nGorread 22,22 km2\nHed 03° 01' ..Reter\nLed 50° 54' ..Norzh\nUhelder .. m\nPoblañs hep kontoù doubl 2 953 (2007)\nStankter 132 a./km²\nan iliz hag ar gêriadenn a voe distrujet razh e-pad Emgann Passendale;\ntapet e voe ar gêriadenn gant an Alamaned e miz Ebrel 1918, araok bout kemeret gant Lu Belgia d'an 28 a viz Gwenholon 1918.\nSkeudenn a-us: Passendale kent Emgann Passendale (Trede Emgann Ieper); skeudenn dindan: Passendale goude an emgann\nIliz katolik Sint Audomarus\nAr monumant kanadian e Crest Farm el lec'h bet tapet gant ar 72nd Battalion (Seaforths) Canadian Expeditionary Force (CEF) hag ar gêriadenn\nAr monumant kanadian.\nBered ar C'hommonwealth:Tyne Cot Cemetery\nAfrika ar Su 90\nAostralia 1 369\nKanada 1 011\nRouantelezh-Unanet 8 962\nHollad 11 956\nUr vered ag ar Brezel bed kentañ eo, an hini vrasañ eus beredoù brezel ar C'hommonwealth er bed a-bezh. Implijet e voe adalek an 6 a viz Here 1917 betek dibenn Meurzh 1918. Douaret e voe enni 343 soudard eus Lu ar Rouantelezh Unanet ha Lu Kanada. Tapet e voe ar vered hag ar gêriadenn gant an Alamaned e miz Ebrel 1918, araok bout kemeret gant Lu Belgia d'an 28 a viz Gwenholon 1918. Goude an arsav-brezel, degaset e voe enni ur bern korfoù soudarded kemeret e beredoù bihan ag ar vro tro-dro. \nBered ar C'hommonwealth:Passchendaele New British Cemetery\nAfrika ar Su 3\nRouantelezh-Unanet 1 026\nHollad 2 098 (pe 2 101)\nUr vered ag ar Brezel-bed kentañ eo. Savet eo bet goude an arsav-brezel. Degaset e voe enni ur bern korfoù soudarded marvet en emgannoù e Passendale hag e Langemark. Dianav eo chomet tro 1 600 anezhe. \nAdtapet diwar « https://br.wikipedia.org/w/index.php?title=Passendale&oldid=1791990 »\nDernière modification le 29 Ebr 2018, à 16:58\nKemmoù diwezhañ degaset d'ar bajenn-mañ d'an 29 Ebr 2018, da 16:58.


C'hwilerviñ « Tangi Kerviler » - Korvigelloù An DROUIZIG\nC'hwilerviñ « Tangi Kerviler »\nMessage par drouizig » sam. juil. 01, 2006 11:23 am\nSalud dit Fulub,\nDont a ran, ur wech ouzhpenn, e-ser kas dit ma labour c'hwilerviñ diwezhañ,  Tangi Kerviler gant Roparz Hemon,  da ober un nebeut evezhiadennoù a-zivout ADD 2.5.1 : kinnigoù diwar labourioù kaset ganin nevez 'zo int holl ; Tangi Kerviler ha traoùigoù all ; gant an hevelep pal bepred : sikour ac'hanout da gas war-raok da labour espar evit hor yezh.\nGerioù n'int ket anavezet gant ADD :\n- "parelezh" (parité)\n- "derc'hanel" (nucleaire)\n- "bellouriel" (stratégique)\n- "stlennek" (informatique  anv-gwan)\n- "peursur" (sur et certain)\n- "evnig" & "evnedigoù" (oisillon)\n- "Bro-Alamagn" :\n- "hêrez" (héritière)\n- "treuzvankadenn" (virement bancaire)\n- "kaozeüs" (affable, qui cause volontiers)\n- "Spagnolez" (& -ed)\n- "Damdeñvalijenn" (pénombre)\n- "penn-kil-ha-troad" (de la tête aux pieds) [a zo e barzh geriadur RH]\n- "telloù-kêr" (octroi  impôt) [a zo e barzh geriadur RH]\nevezhiadennoùigoù all :\n- ar c'hemmadurioù GOU/OU (damheñvel ouzh GW/W)  sellout da skouer ouzh : "ar re ouiziek" ... n'int ket anavezet, kinniget e vez GOU/C'HOU, hogen n'eo ket atav se... hogen, n'ouzon ket resis pehini eo ar reolenn...\n- bougenn (joue) a zo un daouad benel, a ro "divougenn" d'al liester, hervez Geriadur RH, padal, ADD a ginnig "divvougenn" ...\n- ADD a anavez "dimezell-a-heul" met ket "dimezelled-a-heul"\n- "goulou" zo degemeret gant ADD (kenkoulz ha "gouloù") met Geriadur RH ne ginnig nemet "gouloù" ...\n- e-barzh Geriadur RH, ez eus 2 stumm : "prizonañ" ha "prizoniañ". Evidon-me, ne ran nemet gant an eil stumm : "prizoniañ", "prizoniet", "prizoniad" ... ADD, avat, n'anavez nemet ar stumm kentañ !\nun draig ouzhpenn a blijo dit :\nur vi-koukoug zo e geriadur RH : "difaezh (indistinct)" eo skrivet e-lec'h "difraezh" : diwar an anv-gwan "fraezh" (clair, distinct). N'eus ket eus "difaezh", diouzh a ouzon betek-henn, e brezhoneg ; ne dalv tra ebet... "difraezh" am eus kavet e-barzh Tangi Kerviler, pezh a ziskouez splann eo ez-wir ur vi-koukoug !\nHa, da glozañ ganti penn-da-benn :\nPa reer "difaziañ dre ar munud" ar prenestr a zigor neuze a zo ennañ un dachenn "suggestions" ; hogen, ne vezer morse aliet, ADD ne ginnig tra ebet. Koulskoude em eus soñj e rae a-raok... me gred bepred, ... met marteze eo abalamour ez on atav dindan Millenium : poent bras eo din cheñch urzhiataer, hennezh a gosha !\nSetu va evezhiadennoù evit an dro-mañ ; gant ma talvezint dit e mod pe vod,\nMil bennozh c'hoazh evit ar pezh ac'h eus graet evit ar brezhoneg... d'az trugarekaat, e kasan dit, a-raok an holl re all, "Tangi Kerviler" dindan WORD.\nTrugarez, ha ken@+\nMessage par drouizig » lun. juil. 03, 2006 2:23 pm\nDemat dit Tomaz,\nSetu reizhet pe glokaet ADD gant an darn vrasañ eus da ginnigoù.\nPellgarg bremañ an aozadur nevez (2.6)... traoùigoù da reizhañ a chom gant an aozadur-mañ memestra...\nTrugarez dit ur wech c'hoazh !!


Buhez ar Sent/1837/Julian ha Basilis - Wikimammenn\nBuhez ar Sent/1837/Julian ha Basilis\n◄ Maur Julian ha Basilis Guillerm, arc’hescop ►\nAn navet devez a viz Guenver.\nSANT JULIAN, MERZER,\nHA SANTES BASILIS GUERC’HES\nSant Julian eus ar Guær a Antioch en Egypt, o veza c’hoas crouadur en devoa un douçder quer bras hac un oboissanç quer parfait, ma voa caret ha cherisset gant e guerent ha gant an oll. D’an oad a zaouzec vloaz, o len Levriou devot ha santel, e coumanças da zisprigea pligeadurezou ar bed, ha da divrec’h vloaz en em gonsacras da Zoue dre ar veu a chastete.\nE dad hac e vam, pere ne ouyent quet quemen-se, a songeas d’e zimizi. Represanti a reas dezo e voa c’hoas yaouanc, ha penaus ne gave quet guell eguet beva gant-o en dail raa voa ; hac o fidi a eurau da rei dezàn da neubeuta ur sizun evit consulti an Autrou Doue var un affer quen important. Ne elzont quet reusi dezâ ur goulen quer christen ha quer just.\nJulian, leun a fizianç er vadelez a Zoue, da behini en devoa consacret e gorf bac e galon, ne heanas, nos-dez, d’e bidi d’e sicour. Gouzout a rit, o va Doue, emezàn, penaus abaoue ma hoc’heus græt din ar c’hraç d’hoc’h aznaout, e meus ho caret bepret : c’hui, va Salver, moc’h eus inspiret din caret ar burete ; penaus e souffrac’h-u e vanquen d’ar bromessa am eus graet deoc’h ? Gouscoude e ordrenit din senti ous va c’herrent ; accordit din eta, me ho supli, ar c’hraç da aznaout ho polontes.\nDoue a zisquezas dezàn, dre ur vision, peguen agreabl e cave ar veu en devoa graet, hac en inspiras da senti ous e guerent, en ur rei dezàn da aznaout e vize e bried e renq ar Guerc’heset, hac èn e renq ar Verzerien. Goude beza trugarequeet Doue eus ar faver-ze, e tisclerias d’e guerent ez oa piest da ober quement a blicheze dezo. Choaset e voe dezâ evit pried ur verc’h fur ha devot hanvet Basilis, hac an eureud a voe greet gant ur rejouissanç santel.\nPa voe deut an nos, o veza en em dennet o daou en o c’hambr, en em lequezont. da guenta da ober o fedennou. Julian a suplie an Autrou Doue a greiz e galon da accomplissa ar bromessa en devoa graet dezàn, ha da inspira d’e bried ar memes santimànchou hac ar memes resolution evel m’en devoa inspiret dezâ e-unan. Basilis, soueset o santout, er gambr ur c’huez admirabl ha dreist ordinal, a c’houlennas petra voa quemen-se. Ur merq eo eus ar burete, eme Julian, hac evel ur sin hac un arres eus au douçder a dànva an Eneou pur ebars au Eê. Evidon-me a ziscléir deoc’h em eus caret bepred ar vertuz gaër-mâ, abaoue va amser guenta, hac ez eo va oll gontantamant. Ober a raï ive va hini, a lavaras Basilis, ha santout a ràn em c’halon un desir quer bras da gonservi epad va buez ma virginite, ma zoun prest, mar er permetit, da ober ar sacrifiç anezi da Zoue. Ne ouffac’h ober netra a guement a ve agreaploc’h da Zoue, eme Julian ; pell-so abaoue em eus græt veu a chastete ; grit ar memes tra. E ober a reas, ha santout a rezont o daou en instant-se ur gonsolation interior pehini a reas dezo tànva dre avanç ar joausdet eus ar Barados.\nNe voe quet pell goude na varvas o c’herent ; neuse e vefsont separet an eil dious eguile. Julian a guemeras en e dy ur certen nombr a dud yaouanc, gant pere e voa occupet da gontempli ar perfectionou divin, ha da gana meuleudiou an Autrou Doue. Basilis, eus he c’hostez, a assamblas merc’het yaouanc, pere, dre he instructionou hac he exemplou mad, a renonças da vaniteou ar bed, evit heulya Jesus-Christ. Ar Santes-mâ, goude beza servichet dezo da Vam spirituel, ha desquet dezo an hent eus an Eê, a rentas he Ene pur da Zoue.\nJulian, pehini a voa reservet evit renta testeni d’ar Feiz, a c’hortoe bemdez ar moument eus e verzerinti. E zesir a voue souden countantet.\nMarcien, den cruel ha Payen ha casset da Antioch evit persecuti ar Gristenien, o veza clevet e oa an den Santel-mâ unan eus ar pennou quenta, ha penaus e soutene cals ar re-all, a ordrenas e arreti, hac e bresanti dirazàn. An tirant-se, goude beza græt e scourgea gant crueldet, a reas e dibenna. E verzerinti a erruas er bloas 409.\nO peguen admirabl ha peguen caer eo ar vertuz a burete ! Na songit quet e conservot heb poan an tènzor precius-mâ ; temptet e viot nos-ha-dez, e pep amser hac e pep lec’h ; mæs ar vertuz-mâ pehini hon rent hènvel ous an Ælez a vilit e labourremp hac e raemp hon oll effort evit he c’honservi.\nAdtapet diwar « https://br.wikisource.org/w/index.php?title=Buhez_ar_Sent/1837/Julian_ha_Basilis&oldid=57615 »\nKemmoù diwezhañ degaset d'ar bajenn-mañ d'an 1 Du 2013, da 18:34.


Gant red an dour: 08/2006\nAn deiz o tont\nSetu ar pezh ’m eus ijinet en ur lenn ur varzhoneg gant Anjela Duval.\nAn deiz o tont, trec’h d’an noz sklas.\nAn heol o skeiñ ouzh ma stalafioù.\nMont a rin em sav war arbenn d’e bromesaoù.\nBemdez e vez un dasorc’h nevez\nha nerzhoù ha startijenn gantañ\nevit derc’hel da vont…\nGraet hoc’h eus al loar evit mentañ an amzerioù,\nan heol a oar ampoent e guzh :\nDegas a rit teñvalijenn ha setu an noz,\nma kantre enni holl loened ar c’hoadeier.\nAl leoned yaouank a yud war-lerc’h o freizh\nen ur c’houlenn o magadur digant Doue.\nAn heol a sav, setu m’en em dennont kuit,\nevit mont da c’hourvez en o zoulloù.\nHa tro an den eo da vont er-maez evit e labour,\nevit e drevell betek ar serr-noz. (Salm 103)\nkaset gant Rémi Chéno @ 18:32 0 evezhiadenn\ndispak da gerniel.\nchom war ma dorn.\nna dec’h ket kuit !\nUr spier eus ar Reter\neo ar maligorn.\neo ar vuoc’h-Doue.\nAdtapout ar c’honikl\na fellfe dezho !\nNe zeuint ket a-benn,\nne lâran ket…\nkaset gant Rémi Chéno @ 13:39 0 evezhiadenn\nkaset gant Rémi Chéno @ 14:26 1 evezhiadenn\nGoude ur barrad da greisteiz eo deuet din hiziv un haiku nevez, melkonius a-walc’h.\nGoude an arnev e takon ar gevnidenn he gwiad.\nPegoulz e teui en-dro din ?\nPerak e teu d’am soñj testennoù trist peurvuiañ ? Ret eo din skrivañ traoù fentusoc’h ! Setu un esa…\n’M eus ket sellet ouzh fri ruz ar furlukin,\nklevet ’m eus c’hoarzhadenn e galon.\nWar ar seblant e kas ar marv Jezuz da get. Marvet eo ouzh ar groaz, en em zeroet en deus d’ar marv, da zismantr hor c’hig, da zismantr hor c’horf. Jezuz zo marvet da vat, ar marv zo bet diskaret warnañ. Gant e zasorc’hidigezh avat en deus trec’het ar marv da viken. Marv eo ar marv.\nTu zo da lavarout : Jezuz zo an den diwezhañ bet marvet da vat, ha Mari zo ar wreg kentañ o chom hep mervel e kevrin he asompsion. Ha ni, tud o tremen er bed-mañ, a varvimp, sur a-walc’h, rak hor c’horf a gouezho evel poultrenn d’ar bez. Met ne varvimp ket da vat, rak ar marv zo Jezuz trec’h warnañ. Mervel a raimp met gallout a reomp gant gwir arvestiñ e kevrin asompsion Vari ouzh dazont un trec’h da viken war ar marv, un trec’h prometet da bep hini e hon touez a-drugarez da zellidoù ar C’hrist. Mervel a raimp met gant an dazont-se en hor c’halon, dazont gloar hor c’horf e-kichen Doue.\nPenngelennadur asompsion ar Werc’hez Vari zo ur penngelennadur gwall a-vremañ. Soñjit ’ta d’hor c’hempredidi fichet gant doazhadurioù eus broioù ar reter o c’hargouilhat gant meizad an adenkorfadur. Kendrec’het on ez eo an asompsion un digontamm a-enep an digalon a zo hunvreoù an adenkorfadur o sevel dioutañ.\nPerak e hunvreont tud eus broioù ar c’hornaoueg en un adenkorfadur ? Perak ? Soñjal a reont na dalvfe ket hor buhez ar boan da vevañ. Soñjal a reont e vefe hor buhez un draonienn leun a zaeroù hag a boan : “ Emaon o vont da vervel evit en em adenkorfañ evel ur priñs pe ur briñsez, pe evel ur valafenn laouen o gournijellañ. Emaon o vont d’en em adenkorfañ evit ur vuhez all, ha na vo ket ken trist, ken start, ken direizh. Emaon o vont d’en em adenkorfañ evit chom hep bezañ ur gasedourez en ur gourmarc’had, met gwelloc’h ur sterner uhelañ, evit chom hep naetaat ti ar re binvidik, met evit kaout mitizhien em gopr er c’hontrol. Emaon o vont d’en em adenkorfañ peogwir e vefe re zireizh ma ne vefen ket estregedon. Ret eo din en em adenkorfañ peogwir ez on ur bout bennak all, ur bout hegaratoc’h, koantoc’h ha brasoc’h. ”\nN’eo ket da vuhez evel-se avat ! Da vuhez zo hegarat, koant ha bras. Ne ra forzh da c’hloar e-kichen an dud, ne ra ket Doue diforc’h etre an dud. Karout a ra kement tud en deus krouet. E-tal an digalon e tiskouez kevrin asompsion ar Werc’hez Vari a zo he gloar dizoloet d’an holl : ar vatezh dilorc’h, ar werc’hez dianav gant istorourien an Henamzer, gwisket en ur vantell eus stered, an tour olifant, Rouanez ar rouanezed, leun a c’hloar Doue. Setu ar pezh a zo Doue o welout en den, setu ar pezh a fell da Zoue reiñ da bep hini.\nkaset gant Rémi Chéno @ 21:35 0 evezhiadenn\nLennet war ur blog kavet dre zegouezh :\nE bro C’habon ez eus ur skipailh mell-droad o deus e c’hoarierien lesanvioù e-doare “Jezuz benniget” pe “Gloar da Zoue”. Implijout a ra ar gelaouaerien al lesanvioù-se pa zisplegont ar c’hrogadoù er skinwel. A-benn ar fin e vo heñvel an abadenn ouzh un emvod avieladur : “ Emañ Jezuz zo bev o kas ar volotenn da Doue zo madelezhus a dap ur pal ! ”\nFentus eo !\nkaset gant Rémi Chéno @ 16:49 0 evezhiadenn\nLennet ’m eus hiziv e forom Yann ar gemenadenn-mañ a ziskriv ur frazenn gant Xavier Grall :\n“ Testamant an derv, urzh ar siprez. ”\nKevrinus e chom ar gerioù-se evidon. Met ma prederian warno ur wech an amzer…\nRespontet he deus Ingivaldur :\nUrzh ar siprez : Ur seurt skeudenn dennet ouzh ar vered, urzh ar siprez en ul linenn rik a-hed an hentoù.\nTestamant an derv : marteze skeud ar wezenn, pe kabelloù-touseg binimus… N’eus forzh, un dra bennak trist a dalv, met brav ar skeudenn.\nD’am soñj (’m eus ket lennet an destenn gant Xavier Grall, ne lâran ket), ret e vefe klask kompren an div skeudenn a-gevret. Urzh ar siprez zo ur skeudenn dennet ouzh ar vered sur a-walc’h, met ne gavan liamm ebet gant an eben skeudenn. Me a glaskfe kentoc’h ul liamm e-keñver an tuadur en egor. Ar siprez a uhela war-zu an oabl tra ma sank an derv don en douar. Ar siprez zo ur skeudenn dennet ouzh an dazont, skeudenn an esper (ha setu perak e vez kavet kement siprez er beredoù). An derv zo ur skeudenn dennet ouzh an amzer tremenet, gant gwrizioù don (ur wezenn a vev pell-tre). Testamant an derv, ul liamm gant an amzer tremenet, urzh ar siprez, ul liamm gant an dazont. Testamant an derv, a zesk ar furnez dimp ; urzh ar siprez, a c’houlenn fiziañs hag esper diganimp.\nkaset gant Rémi Chéno @ 09:27 0 evezhiadenn\nAn holl dud a anavez Starmania, gant Luc Plamondon ha Michel Berger. Kanet he doa Fabienne Thibeault evit ar wech kentañ ar ganaouenn-mañ.\nKousket e vez an eil ouzh egile\nBevet e vez an eil gant egile\nEn em flouret, en em goulouchal e vez\nEn em gomprenet, en em frealzet e vez\nMet a-benn ar fin\ne vez meizet\nez eo an dud o-unan-penn er bed bepred\nDañset e vez an eil gant egile\nredet e vez an eil war-lerc’h egile\nEn em gasaet, en em ziroget e vez\nEn em zistrujet, en em c’hoantaet e vez\nMelkoni o tont en-dro bepred…\nkaset gant Rémi Chéno @ 21:24 0 evezhiadenn\nUr rimadell ijinet diwar ur werz gant Paul Fort. Kavet ’m eus meur a stumm eus ar werz-mañ…\nLugerniñ a ra ar mor evel ur grogenn.\nE besketa a blijfe d’an dud.\nGlas eo ar mor.\nLouet eo ar mor.\nEn oabl eo livet,\nen arc’hant hag en dantelezh.\nHag ur stumm all :\nDreist ar c’harzh e lugern ar mor,\nevel ur grogenn e lugern.\nDrant eo an oabl, brav eo miz Mae.\nC’hwek eo ar mor dreist ar c’harzh,\nc’hwek eo evel un dorn d’ur bugel.\nE flourañ a blijfe d’an dud.\nE daouarn lenn an aezhenn\ne vev hag e lugern nadozioù\nhag a wri ar mor gant ar c’harzh.\nKinnig a ra ar mor dreist ar c’harzh\ne valafenned disoursi,\nbigi o vont da verdeiñ.\nkaset gant Rémi Chéno @ 18:24 0 evezhiadenn\nUn deiz e-touez deizioù all\ne choman ganin va-unan.\nPerak e chomez da-unan-penn,\nda-unan-penn, o va ene ?\ne teuy betek ennout\nha lâro dit, o va ene,\nlâro dit e kar ac’hanout.\ne tridi gant al levenez\noc’h anavezout an hini\nen doa da garet abaoe deizioù.\nkaset gant Rémi Chéno @ 09:38 0 evezhiadenn\nAnavezout a rit ar ganaouenn-mañ gant Serge Gainsbourg ? Klask a ran treiñ anezhi e brezhoneg…\nSelaou va c’halon o lammat\nNe lamm ket evidout\nEvit unan all ez lec’h avat\nha n’anavezan ket anezhañ\nam bije lavaret ya dit\nmet n’eo ket hiziv\nYa, me a c’hallje bezañ dit\nne oas ket amañ koulskoude\nDieub oan eveldout\nne ouien ket avat\nDec’h zo ken pell c’hoazh\nha ne garen ket ac’hanout\nHa warc’hoazh mar soñjez ennon\nne vin ket amañ ken\nTrist eo, neketa ? Ha plijus, ne lâran ket !\nkaset gant Rémi Chéno @ 09:07 0 evezhiadenn\nIjinet diwar ur rimadell c'halleg (cheñchet ’m eus an istor koulskoude) :\nAr glav war ma c’herc’henn,\npegen yen ! pegen yen !\nAr glav war ma divrec’h,\noc’h adpignat d’an nec’h !\nAr glav em c’halon,\np’lec’h ’mañ ma mignon ?\nHag unan all… :\nNij, balafenn !\nBalafenn, nij ! nij ! nij !\nNij en avelig jentil,\nnij betek an dorgenn,\nnij a-us d’ar meurvor !\nkaset gant Rémi Chéno @ 16:51 0 evezhiadenn\nDek vloaz zo oa bet drouklazhet eskob Oran e bro Aljeria, d’ar c’hentañ a viz Eost 1996. Pierre Claverie eo e anv. Dre eurvad am boa kejet gantañ un nebeud deizioù a-raok. Debret hor boa lein a-gevret. N’hallan ket ankouaat livson e vouezh, kuñv, resis ha leun a aotrouniezh war un dro.\nSklaer oa e vennozh : ret eo d’an Iliz derc’hel en he sav el lec’hioù a zo roget hor bed enno. E-giz ar groaz plantet e-touez tud diroget gant ar gasoni, gant ar pec’hed. Plas an Iliz e vo kavet el lec’hioù a zo ar vuhez rust enno e doare ur sin eus goanag evit ar beorien hag ar re a zo o c’houzañv.\nkaset gant Rémi Chéno @ 14:07 0 evezhiadenn


Fulbert Youlou (1917 - 6 a viz Mae 1972) a oa ur beleg katolik hag ur politikour eus Republik Kongo, bet prezidant kentañ ar vro etre 1959 ha 1963.\nUrzhiet e voe beleg katolik goude an eil brezel-bed ha kaset da Vrazzaville gant e Iliz. E miz Genver 1956 e lakaas e anv evit bezañ dileuriad e Bodadenn Vroadel Bro-C'hall, daoust da zifenn e eskob. Koll a reas ha skarzhet e voe diouzh an Iliz katolik, difennet outañ gwiskañ ar soutanenn pe seveniñ al lidoù. Krouiñ a reas e strollad politikel, an UDDIA (Union Démocratique de Défense des Intérêts Africains), hag anvet e voe da vaer Brazzaville e miz Du 1956.\nD'ar 15 a viz Eost 1960 e voe embannet dizalc'hiezh ar vro gant Youlou da brezidant. E miz Eost 1963 e voe manifestadegoù goude ma oa bet divizet gant Fulbert Youlou lakaat e strollad da vezañ hini nemetañ ar vro. Goude bezañ goulennet en aner sikour digant Bro-C'hall e roas e zilez d'ar 15 a viz Eost. E 1965 e tec'has kuit diouzh e vro ha kavout repu e Léopoldville, e Bro-C'hall hag erfin e Spagn ma varvas e 1972.\nAdtapet diwar « https://br.wikipedia.org/w/index.php?title=Fulbert_Youlou&oldid=1636988 »\nKemmoù diwezhañ degaset d'ar bajenn-mañ d'an 13 Ebr 2015, da 23:49.


Journal de Renaud Camus, samedi 11 juin 2022\ncréée le samedi 11 juin 2022, 18 h 27\nmodifiée le samedi 11 juin 2022, 18 h 33Plieux, samedi 11 juin 2022, onze heures du matin. D’un putatif lecteur, je reçois ceci :\n« Bonsoir Monsieur Renaud Camus,\n« En date du 5 juin ~~~~~, ~~’~~~ ~~~~~~~~~ ~~ ~~~ ~~~~ ~~~~~~~ ~~~~ ~~~ ~~~~~ ~~~~~~~~~ ~~’~~~~~~~. ~~~ ~~~~~ ai joint le ~~~~~ ~~~ ~~~~~~~~~~~~~ ~~~ ~~~~~~~~~ (~~~~ ~~~ ~~~~~~~~ ~~.~~~~). ~~~~~ ~~~ ~~~~~ ~~~~~~~~~, ~~~~~ ~~~~~~~~~~ ~~~~~~ ~~~~ ~~~~~~~~~~~ ~~~ ~~~~~~~ ~~~~~ ~~~ ~~~~ ~~~ ~~~~ ~~~~~~~. ~~~~ plaquettes de freins ~~~~~ ~~~~~~~~ ~~~ ~~~~ ~~~ ~~~~~ ~~~ ~~~~~~ d’écrire.\n« À ~~~~~~ ~~~~ ~~~~~~~~ ~~~~~ ~~~~~, ~~~ ~~~~~~~ ~~~ ~~~~~~ ~~’~~~~~~~ ~~~ ~~~~~~~~~~ ~~~~ ~~~ ~~~~~~~~~ ~~ ~~~~ ~~~~~~~. Je précise qu’il ~~’~~~~~ ~~’~~~~ ~~~~~~ ~~~ ~~~~~~~ ~~~ ~~~ ~~~~~~~~ ~~~ ~~~~~ ~~’~~ ~~~~~~~ ~~~~ ~~~~~~~~. ~~~ ~~~ ~~~~~ ~~~~ ~~~~ ~~~~~-~~~~~ ~~’~~~ ~~~~~~~~ ~~~ ~~~~~~~ ~~~ ~~~ ~~~~~~ de crédit et ~~’~~~ ~~~~~~~ ~~~ ~~~~~~ ~~~ ~~~~~~~ ~~~~~~~ ~~~~~ ~~~~~~~. ~~’~~~ ~~~~~~ ~~~~ ~~ ~~~~~ ~~~ ~~~~~~~~ ~~~ ~~~~~~~~~ ~~~~~ ~~~ commande.\n« ~~~ ~~ ~~~~~ ~~~~~, ~~~ ~~~~~~~ encore un email ~~’~~~~~~~ ~~’~~~~~~~~~~ ~~~~ ~~~~~ ~~~ ~~~~~ ~~~~ ~~~ ~~~~~~~~~ ~~ ~~~~ ~~~~~~~ ~~~ ~~~, ~~~ ~~~~~~~~~ ~~~’~~~~ ~~~~ ~~~~~~~ ~~~ ~~~~~~~~~ ~~~ ~~~~~ (~~~~ ~~ ~~~~~~~ ~~~~~ repris sur ce ~~~~~~ ~~~ ~~~~~~~~~). ~~’~~~~ ~~~~~~~~~~~ ~~~~ ~~~ ~~~~~~ ~~~ ~~~~~~~ ~~~~~~~ ~~~~~ ~~~~~~~~ ~~~~~~~’~~~~~ ~~~~ ~~~~~~~~ ~~ ~~~~~~ € ~~~ ~~~~~~~~~ ~~~~~~~~~~~ ~~~ ~~~ ~~ ~~~~~, ~~~ compte était à zéro.\n« ~~~~~~~~~~~~~, ~~~ ~~ ~~~~~ ~~~~~, ~~~ ~~~~~~~ ~~~~ ~~~~~~~~~~~~~ ~~’~~~~~~ ~~~~ ~~~~~~~~~~~ ~~~ ~~~~~~~ ~~~~~ ~~~ ~~~~ ~~~ ~~~~ ~~~~~~~ ~~~ ~~~ ~~~~~ ~~~~~ ~~~~~~~ ~~~ refus de paiement ~~~~~ ~~~~ ~~ livres.\n« ~~~ ~~~ ~~~~~ ~~~~~, ~~~ ~~~~~~~ ~~~~~~~ ~~~ ~~~~~~ ~~~ ~~~~~~~~~ ~~~~~ ~~~~ ~~ livres.\n« ~~~ ~~~~ ~~~~~ ~~~~~ ~~~~~~~~~ ~~~’~~~~~~~ ~~~~~ ~~~~~~~ publier vos livres ~~~~ ~~~~~ ~~~~~, ~~~~~ ~~~~~~~ ~~~ ~~~~ vendre.\n« ~~~ ~~~~~ ~~~ ~~~~~~ ~~~ ~~~~~~~ ~~~~~ ~~~~ ~~~~~~~ (~~~ ~~~ ~~~~~~) ~~~~ ~~’~~~ ~~~~~~ ~~’~~~~~~~ ~~~~~ ~~~~ ~~~~~ puissiez les faire ~~~~~~~ ~~~ ~~~~~~. ~~~~ ~~~~~ ~~~~~ ~~’~~~~~~ ~~~~~~ ~~~ ~~~~ ~~~ reçus.\n« ~~~~~~~~~~~~~~~~, ~~~ ~~~~~~~ ~~’~~~~~~~~~ ~~’~~~~~~~ ~~~~~~~~~~~~. ~~~~ ~~’~~~~ ~~~~ ~~~ ~~~~~~~~ ~~~~~ ~~~~~ ~~~~~ ~~~’~~~~ ne veulent pas ~~~~~~~ ~~~~ ~~~~~~~, ~~~~~ ~~~~~ ~~~~~~~~ ~~~~~ ~~~~ ~~~~~ ~~~~~~~~~ ~~~ ~~~~~~ connaissance.\n« ~~’~~~~~~~~ ~~~~ ~~ ~~’~~~~~~~~ ~~~ ~~~~~~ ~~~ ~~~~~ ~~~~~~~ ~~~ ~~~~~ ~~~ renseignements.\n« ~~~ vous souhaite un ~~~~~~~~~~ week-end.\n« ~~~~~~~~~~~~ distinguées,\nVerwaerde, ~~~~~~~ ~~~ ~~~~~~~~ ~~~ ~~~~, ~~~~ ~~~~~~~~~~. ~~~ ~~~~~~ ~~ ~~~ ~~~~~~~~~ ~~~~~~~~~ ~~~~~~ ~~~ ~~~ ~~~~~~~~~ ~~~~~ ~~~~ ~~~~~~, ~~~ fait remarquer qu’il ~~~ ~~~~~ ~~~~~~~~~~~~~~~~ ~~~~~~~~~~ ~~~~~~~~~ ~~~ ~~~~ ~~~~~~~ ~~ ~~~~~~~~ ~~~~~~~, ~~~~~ ~~~~~~~~~. ~~~ ~~~~~~~ ~~~~ ~~~~~~~~~~~ ~~~ ~~~~~~ ~~~~~~~ ~~~~~~~~, ~~~~~~~~~ ? ~~~ ~~~~ ~~~~~ ~~~ nous ne vendrions ~~~~ ~~~~~~~~~~ ~~~~~~~~~~ ~~~ ~~~~~~~~ ~~~~ ~~~~~, ~~~~~ ~~~ ~~~~~~~~~, ~~~ ~~~~~~~~~~~~ ~~~ ~~~ ~~~~~~~~ ?\nJe ~~~~~ ~~~~~ ~~~~ ~~~ ~~~~~ ~~~~~~~~~~~~, ~~~~~ ~~~ ~~~~~-~~~ ~~~~~~~~~~ ~~~ paranoïaque qui aurait ~~~~~~~ ~~~~ ~~~~~~ ~~~ ~~~~~~, ~~~ ~~~~~~~ ~~~~~~~~~~~~~~ ~~~~~~~~, ~~~~~ ~~~ ~~~~ ~~~~~ ~~~~~~~~~~ ? ~~’~~~~~~~~~ ~~~~ ~~~~~~~~~~~ ~~~ ~~~~~~~~ ~~~ ~~~ ~~~~~~~ ~~~ ~~~~~~~ ~~~~~~ “~~~~~~~~~~”, c’est-à-dire de chacune ~~~ ~~~~ ~~~~~~~~~~~, ~~~~ ~~~~ ~~~~~~~~ ~~~~~~~~. ~~~ ~~~~~~ ~~~~~ ~~~~ ~~~ ~~~~~~~~~~ ~~~~ ~~~ ~~~~~~~~~, ~~~~ ~~~~~~~~~~ ~~~ ~~~~~ ~~~~ ~~~ ~~~~~ ~~’~~~~~~~~ ~~~~ ~~~~, ~~~’~~~ “signalement” suffit, quelle ~~~’~~~ ~~~~~ ~~~ ~~~~~~~, ~~~~~ ~~~~~~~~~~ ~~~~~~~~~. ~~~~ ~~~~~~~ ~~~~~~~~ ~~ ~~~~ ~~~~~~ ~~~~~~ ~~~’~~~ ~~~~~~ ~~~~~~~~~ ~~~~~~ ~~~~~~~~ ; ~~~ ~~’~~~ ~~ ~~~~~ ~~~ ~~~~~~, ~~~~~ ~~~ nom voisin, qui ~~ ~~~~ ~~~~~~ ~~ ~~~~ ~~~~~ ~~~~~~ ~~~ ~~ ~~~~~~~~ ~~~~ ~~~~ ~~~~~~ ; ~~~ ~~~~~~~~~~ ~~~ ~~ ~~~~~~~~’~~~~ ~~~~~~ ~~~~~~ ~~~~~ ~~~~~~ ~~~ ~~~ ~~~~~~~ ~~~~~~~~~~~~~~~~ ~~~~~ la menace de ~~~ ~~~~~~~~. ~~~~ ~~~~~~~~ ~~~ ~~~~~ ~~~~~~~~~ ~~~ ~~~~~~~, ~~~ ~~~~ ~~~~~~ ~~~ ~~~~~~~ ~~~~ ~~~~~~~~ ~~~ ~~~~ ~~~~~~~~~~~~~~~~ ~~’~~~~~~~~~~~ ~~~~~ ~~~~ ~~~~~ ~~~~~~~~~~ ~~~~~ ~~~~~~~~~~ ~~~~~~ ou plusieurs semaines, ~~~ ~~~~ ~~~~~ ~~~~~~~~ ~~~ ~~~~ ~~~~~~~~~~ ~~~~ ~~ ~~~ ~~~~~~~ ~~~ ~~~~~~~. ~~~~ ~~~~~~-~~~~~ (~~~ Mein Kampf ~~~~ ~~~ ~~~~~~ ~~~~~~, ~~~~~~~~~~-~~~…), ~~~~~~ ~~~~~~~~~~ ~~ ~~~ “théorie du Grand ~~~~~~~~~~~~~” (~~~~ ~~’~~~~ ~~~~~~~~~~~ ~~~~~~~~~~) ~~~~ ~~~~~~~~~~ ~~~~~~~~~~, ~~~ ~~~ ~~~~~~~~~~ ~~~~~. ~~~~~~~ ~~~ ~~~~~~ ~~~ ~~~ ~~~~~~~ ~~~~ ~~~~~~~ ~~~~~ ~~~~ ~~~~~~, ~~~~ ~~~~~~~~~~ ~~~ ~~~~~~~~ Rimokh s’attachent à ~~~~~~~~~ ~~~~~~ ~~~~ ~~~~~~~~. ~~~~~~ ~~ ~~~~~~~ — ~~~ ~~’~~~~ ~~~~~ ~~~~~~ ~~~ ~~~~ ~~’~~~~~~~~ ~~~ ~~~~~, ~~~~ ~~’~~~~ ~~~~~ ~~~ ~~~~ ~~~ ~~~ ~~~~ ~~~~ ~~~~~~~~~~ alors que je ~~~~~~~~ ~~~ ~~~~~~ ~~~~ ~~~~~~~~~~~~~~ ~~~ ~~~~~ ~~~ ~~~~~ ~~~~~~~ ~~~~ ~~~~~~~~~ ~~~ ~~~~~~~~~ ~~’~~~~~~~ —, ~~~~~~~ ~~’~~~ ~~~~~~ ~~~~ ~~~ ~~~~~~~ ~~~~ ~~~~~~~ : ~~~~~~ ~~~ sentence nous avons ~~~~~~~ ~~~ ~~~~~ ~~~’~~~ ~~~ ~~~~~~~~~~~ ~~~ ~~~~~~ ~~’~~~ ~~~~~~~ ~~~ ~~~~~~~~, ~~~ ~~’~~ ~~~~~ ~~~~~~’~~~ ~~ ~~~~~, ~~~~~~~-~~~, ~~~~~ ~~~ ~~~~~ ~~~ ~~ ~~~~~~~~~ ~~~ ~~~~~~ jusqu’au 10 parce ~~~~ ~~~~~ ~~~~~ ~~~~~~~ ~~~~~~~ ~~~ ~~’~~~~~~~~~~~~~~ ~~~~~~~~~~ ~~~ ~~~ ~~~~~~ ; ~~~ ~~~~~~~~’~~~~ ~~~ ~~~ ~~~~~~~ ~~~~ ~~~~~~~~~ ~~~~~~~ (~~~~~ ~~~~~~~~~~~~~ ~~~~ ~~~~~~, ~~~ ~~~~~~), ~~~~~~ si le sort ~~~ ~~~~ ~~~~~~~ ~~~~~~~~~~~ ~~~~~~ ~~~ ~~~~~~~~~ ~~~~~ ~~ ~~~~~.\nCe ~~~~~ ~~~ ~~~~~ ~~~~ ~~~~~~~~~~~~~, ~~~ ~~~~~ ~~~~~~~~~~ — ~~~~~~~~~~~ ~~’~~~~~~~ ~~~~~~~ ~~~~~ ~~~~ ~~’~~~~~~~~~ ~~~ Plieux, malade, a ~~~~~ ~~~~~~~~~ ~~~~~ ~~~~ ~~~ ~~~~~ ~~~ ~~~ ~~~~~~~~~~ ~~~ ~~~~~~~~ ~~~~~ ~~~~~~ ~~~~~~, ~~~~ ~~~~~~ ~~~~~~~ ~~~~~ ~~~~~~~~~ ~~~~~~~~~. ~~~ ~~~~~~~~ ~~~~~~~ ~~~~ ~~~~~~ ~~~~~~~~ ~~’~~~~ nullement diplomatique et ~~~~ ~~~ ~~~~~~~~ ~~’~~~~~~~~~~~~ ~~~ ~~~~ ~~~~~~~ ~~~~~~~~~ ~~~~~~ ~~~~~~~~. ~~’~~~~~~~~, sine die ? ~~~ ~~~~~ ~~~~~~~ ~~~~~~~~~ ~~~~ ~~~~~, ~~~~~ ~~~~~~ ~~~ ~~~ ~~~~~~~~ ~~~~ ~~~~~~, il me semble. ~~~~~ ~~~’~~~ ~~~ ~~~~~, ~~’~~~~~~~~ ~~~~~~~ ~~~~ ~~~~~~~~ ~~~~~ ~~~ ~~~~~~~~~~~ ~~ ~~~~~~ ~~~~~~~~, ~~~ ~~ ~~~~~~ ~~~~ ~~~~ ~~~~ ~~~~~ ~~~~~~~~~~~~ ~~~~~, ~~’~~~~~~ ~~~ ~~~~~~~~~, ~~~ coup remis en ~~~~~~, ~~~ ~~~~~~ ~~~~~ ~~~~ ~~~~~~~~~~~. ~~~~~~~~~~~~ ~~~~~~~~~~~~ ~~~~~~~ ~~~~~~ ~~~ ~~~~~~ ~~~ ~~~~~~~~~~~~ ~~~~~ ~~~ ~~~~~~ ~~~ ~~~~ ~~~~~~~~, ~~~~~ ~~’~~~~~~ ~~’~~~~~~~~ ~~’~~~ ~~~~~~~~~ ~~~~~~~~~~ ~~~~~~~~~~~~~~. Rien n’est signé ~~~~~~~, ~~~ ~~~~ ~~~~~, ~~~~~ ~~~~~ ~~~ ~~~~ ~~~~~ ~~~~~~~~~~.\nvoir l’entrée du samedi 11 juin 2022 dans Le Jour ni l’Heure◎


Sant-Petersbourg - Wikipedia\nSant-Petersbourg pe Sankt-Peterbourg (Санкт-Петербу́рг, Sankt-Peterbourg e rusianeg, stumm berr ha pobl : Пи́тер, Piter), a zo ur gêr vras eus gwalarn Rusia. War delta ar stêr Neva emañ, er reter da bleg-mor Finland war ar Mor Baltel. Eil kêr bobletañ Kevread Rusia eo gant 5 281 579 a dud e 2017, goude Moskov. Ur greizenn vras greanterezh, enklask, kelenn ha sevenadur eo. Eil porzh rusian war ar Mor Baltel eo, goude Primorsk.\nGouarner Georgiy Poltavchenko\nRannvro armerzhel Gwalarn\nBann kevredel Gwalarn\nDaveennoù lec'hiañ 59° 57' 00" Norzh\n30° 19' 00" Reter\nGorread 1 439 km²\nPoblañs 5 225 690 ann. (2016)\nStankter 3 631,47 ann./km²\nKod pellgomz 007 812\nKod post 190000—199406\nDeiz-ha-bloaz 27 a viz Mae\nLakaet e oa bet savet gant ar tsar Pêr Veur er bloaz 1703. Fellout a rae dezhañ sevel ur gêr nevez ha modern a vefe « ur prenestr digor war Europa » evit lakaat Rusia da vezañ unan eus riezoù bras ar c'hevandir. Kêr-benn impalaeriezh Rusia e oa eus 1712 betek an Dispac'h e Rusia e 1917. Anvet e oa Petrograd (Петрогра́д) etre 1914 ha 1924, ha Leningrad (Ленингра́д) etre 1924 ha 1991 araok kaout e anv orin en-dro da heul ur referendom.\nBrudet eo Sant-Petersbourg gant he savadurioù hep o far eus an XVIIIvet kantved. He c'hened hag he c'hanolioù niverus o deus lakaet anezhi da vezañ lesanvet « Venezia an Norzh ». War roll Glad bedel ar bed an UNESCO emañ abaoe 1990.\n2 Monumentaoù, mirdioù ha traoù heverk\n4.1 Ganet e Sant-Petersbourg\n4.2 Marvet e Sant-Petersbourg\n4.3 Beziet e Sant-Petersbourg\nSavet eo bet war delta geuniek an Neva, e lost Pleg-mor Finland war ribl ar Mor Baltek.\nMonumentaoù, mirdioù ha traoù heverkAozañ\nMirdi ar Peniti\nAr marc'heger arem\nEil brezel bed: Seziz Leningrad a voe hirañ emgann ar brezel.\nGanet e Sant-PetersbourgAozañ\nVladimir Poutin, prezidant Kevread Rusia.\nEugene Znosko-Borovsky, mestrc'hoarier echedoù , skrivagner ha kelennour\nSophie Rostopchine, kontez Ségur (1799-1874), skrivagnerez\nSacha Guitry (1885-1957), skrivagner ha filmaozer gall\nDmitri Medvedev (1965- ), kentañ ministr Kevread Rusia\nSvetlana Kuznetsova (1985-), c'hoarierez tennis\nMarvet e Sant-PetersbourgAozañ\nPêr ar Braz (1672-1725), diazezer ar gêr\nKatelin II (1729-1796), impalaerez\nAleksandr Sergeyevitch Pouchkin (1799-1837), skrivagner\nFiodor Dostoyevski (1821-1881), skrivagner\nPiotr Ilitch Tchaikovski (1840-1893), sonaozer\nGrigori Raspoutin (tro-dro 1869-1916), starets breud warnañ\nBobby Farrell (1949-2010), kaner strollad Boney M\nBeziet e Sant-PetersbourgAozañ\nJean Victor Marie Moreau, jeneral breizhat.\nGevellet eo Sant Petersbourg gant :\nKartenn bannoù Sant-Petersbourg\nIliz-Veur Sant Nikolaz ar Vartoloded\nAr c'hKunstkammer, savet e 1719 evit lakaat a bep seurt traoù dedennus dastumet gant an impalaer Pêr I ar Meur. Mirdi koshañ Bro-Rusia an hini eo.\nUr pezh a-douez miliadoù a reoù all e Mirdi ar Peniti\nSant-Petersbourg - XIXvet kantved\nPlasenn ar Palez\nAr c'hroazer Avrora\nAr straed Goroc'hovaya\nAr c'hoariva Aleksandrinski war blasenn Ostrovski\nBeg enez Vasilievski\n↑ Jarl Priel, Va zammig buhez, Al Liamm, 1954, p.157, skrivet gantañ «Sankt-Peterburg».\nAdtapet diwar « https://br.wikipedia.org/w/index.php?title=Sant-Petersbourg&oldid=1919858 »\nKemm diwezhañ d'an 29 Kzu 2021 da 17:27\nKemmoù diwezhañ degaset d'ar bajenn-mañ d'an 29 Kzu 2021, da 17:27.


Pajenn:Morvan - Buez ar Zent, 1894.djvu/838 - Wikimammenn\nPajenn:Morvan - Buez ar Zent, 1894.djvu/838\nhag azioc’h ann aoter eur grusifi hag a ioa skrivet ar c’homzou-ma varnhi : Jezuz a Nazareth, roue ar Iuzevien. A gleiz, ez oa eunn oaled pe eur chiminal, hag azioc’h ar chiminal-ma edo patrom ar Verc’hez gant ar Mabik Jezuz etre he divreac’h : ar patrom-se a ioa great gant koat sedr. Sae ar Verc’hez a ioa alaouret hag a ziskenne betek he zreid, ha var he diouskoaz e touge eur vantell c’hlaz. Ar Mabik Jezuz a ioa brasoc’h da velet eged ar vugale all euz he oad. Ar bizied kenta euz he zorn deou a ioa savet enn ear egiz pa vije o rei he vennoz d’ann dud, hag enn he zorn kleiz ez oa eur voul evit merka ar c’halloud en deuz var ar bed holl.\nGoulskoude gouarner ar vro a falvezaz d’ezhan beza sur\nAdtapet diwar « https://br.wikisource.org/w/index.php?title=Pajenn:Morvan_-_Buez_ar_Zent,_1894.djvu/838&oldid=138087 »


Joseph Ernest Renan (28 a viz C'hwevrer 1823 - 1892) a zo ur skrivagner hag ur prederour breizhat ha gall. Ganet eo bet e Landreger, mab da Philibert François Renan, ur c'habiten kenwerzh, ha da vMagdelaine Josephe Feger. Eno e tremenas e vugaleaj en un endro vrezhonek ha diouzh-se e teskas komz brezhoneg flour. Mervel a reas e Pariz.\n4 Da welet\n5 Arroudennoù brudet Ernest Renan\nTi Ernest Renan e Landreger.\nFellout a rae dezhañ mont da veleg hag ez eas d'ar c'hloerdi da Bariz evit studiañ an deoliezh, met gwelloc'h e kavas a-benn ar fin mont da gelenner war al Lizhiri klasel ha yezhoù ar Reter-Nesañ. Tremen a reas an agregasion war ar brederouriezh, mont a reas da zoktor war al Lizhiri ha da gelenner war an hebraeg. Brudet-bras e voe en e amzer peogwir e savas a-enep an Iliz katolik en anv ar skiant ha studi ar skridoù sakr en un doare skiantel. Beajiñ a reas er Reter-Nesañ, da vont da studiañ gwrizioù ar relijion gristen el lec'h ma oa-hi ganet.\nPrenañ a reas ur maner anvet Rosmapamon e Louaneg e-lec'h ma teue e-pad e vakañsoù hag e tegemere meur a benn uhel eno. Plijout a rae dezhañ kouviañ Anatol ar Braz, Charlez ar Govig, Narsis Kelien, hag all, evit debriñ "koanioù keltiek".\nBerzh a reas e levr "La Vie de Jésus" a voe kondaonet gant an Iliz katolik. Kinniget e vez e skrid "Qu'est-ce qu'une nation?" (Petra eo ur vroad?) da studiañ er skolioù-meur hiziv c'hoazh, ha gwelet eo evel unan eus tadoù ar Republik c'hall.\nE Breizh ivez e oa bras e vrud ha gwelet e veze evel unan eus ar re a rae enor d'ar vro, dre ma oa enoret e Pariz. Bras e voe e levezon war republikaned e amzer ha war ur brezhoneger ha gwerinour evel Fañch an Uhel, a gavas ul labour dindan ar Stad a-drugarez dezhañ.\nE levr Souvenirs d'enfance et de jeunesse a zo bet lennet kalz e Breizh ha dreist-holl e Bro-Dreger.\nErnest Renan gant Athena\nReuz a voe e kêr Landreger pa voe kaoz da sevel un delwenn dezhañ tre dirak an iliz-veur ha kannadegoù a voe etre katoliked, ur bochad Leoniz degaset gant o beleien en o zouez, ha republikaned ar vro.\nVie de Jesus (Buhez Jezuz), buhez-skrid, 1863\nSouvenirs d'enfance et de jeunesse (Eñvorennoù bugaleaj ha yaouankiz), 1883\nDrames philosophiques, 1886\nHistoire du peuple d'Israël (Istor pobl Israel), 1894\nEssai sur la poésie des races celtiques\nDa welet[kemmañ | kemmañ ar vammenn]\nE Landreger e c'heller gweladenniñ an ti ma vevas ennañ pa oa bihan. Ur mirdi eo.\nArroudennoù brudet Ernest Renan[kemmañ | kemmañ ar vammenn]\nE-barzh rakskrid S.E.J :\nAr plac'h, kaer ha vertuzius a zo an touellwel hag e lak leun a lennoù ha balioù haleg hor mell spered goullo .\nAn empenn devet gant poellataerezh, en eus ezhomm1 plaended, evel m'az an dezerzh en eus ezhomm1 dour sklaer.\nPellaat a reomp diouz an natur war bouez gouzout muioc'h diwarni2\nNe dleer ket bizkoaz skrivañ nemet diwar ar pezh e garer.\nDiorroadur ar spered eo pal ar bed, hag an doare kentañ evit diorroadur ar spered, eo ma vefe dishual.3\nUr renadur demokratel berrsperedek a zo, e ouier, feukidik .\nAr gwallañ fazi eo krediñ talvezout d'e vro en ur droukkomz diouzh ar re hag o deus savet anezhi.\nGwir araokourien a zo ar re hag o deus un doujañs don evit an amzer tremenet.\n... war ar stern\n1 --- a soif de ---\n2 --- à force de la sonder ---\n3 --- c'est sa liberté ---\nE-barzh Kloerdi bihan Sant-Nikolaz Chardonnet :\nAr vuhez ne dalv nemet dre emouestlerezh evit ar wirionez hag ar mad.\n... an hini hag en eus doujañs evitañ ne c'hall labourat nemet evit uhelvennad, ar peurest a zeu war lec'h, dister, tost d'ar mezh, ignominia seculi; ...\nE-barzh Marc-Aurèle. XXXII : " Mes, e gwirionez, e petra Septim Sever e vije bet reizoc'h eget Albin ha Pesciennus Niger ? Deut eo a-benn gwelloc'h diwarno (trec'het en eus diwarno), ha setu tout ! Pennabeg kristen : "ret eo ober gant hini hag emañ an dalc'h gantañ ", e oa ennañ diazez azeulerezh an dra graet, da c'houzout azeulerezh ar c'hreñvder".\nE-barzh (?. da glask) :\nSotoni an Den a zo an dra nemetken hag a ro sonj eus an Divent. (N'ez eus nemet sotoni an Den hag e c'hell rein un tañva eus an Divent)\n(fr) Mirdi Renan e Landreger.\nAdtapet diwar « https://br.wikipedia.org/w/index.php?title=Ernest_Renan&oldid=1999852 »


Da be boent? - hopola\nRédigé par Biwig et publié depuis Overblog\nDeskiñ an eur e brezhoneg... Un dra gaer evit an deskarded, a c'hellit krediñ.\nEvit displegañ an dra-se e laoskan ar gaoz d'ar re 'm eus graet goap oute em fennad diwezhañ 'blam d'ur vi koukou bennak (Hervé le Bihan, Gwendal Denis, Martial Menard). A-dra sur e vo kalz sklaeroc'h e mod-se. Setu neuze un displegadenn tennet eus o levr Le breton pour les nuls, pajenn 47: "en français on dira "une heure du matin" et "treize heures", en breton on utilisera à chaque fois un eur [...] mais pour "treize heures" on précisera un eur goude merenn [...] ou un eur goude kreisteiz [...] et on dira donc pas trizek eur". Evel e saozneg pe e spanoleg, neuze.\nPadal e chom ur gudenn vras war ar stern evit ar skitur. Ordin e weler traoù evel-se gant blaz ar galleg warne. Pa ne vez ket lâret "pevarzek eur" na "naontek eur", n'eo ket gwall reizh skrivañ "eus 14e da 19e". Gwasoc'h c'hoazh: ret eo tremen dre ar galleg a implij ur sistem sot ha digustum ma 'z omp prest da genveriañ gant yezhoù all. Evit tapout lenn an dra-se en ur soñjal e brezhoneg bepred, e ranker treiñ en un taol 14e da "div eur" ha 19e da "seizh eur". Mat e vefe kaout ur sistem skritur a vefe sklaer ha poellek evit an holl, kalz tostoc'h eus ar saozneg just a-walc'h, evel "2e G.M." (evit "goude merenn").\nGwir eo n'eo ket anat bepred d'en em gompren gant anvioù ar predoù a cheñch diouzh ar parrez: "Tremen a rin goude lein. -Goude lein? Da lâret eo? Diouzh ar mintin pe d'an enderv?". A-hend-all e vez graet gant "mintin" evit tud 'zo ha "beure" evit tud all. Se 'zo kaoz e vefe lakaet diaes un niver bras a Dregeriz ma vefe skrivet 8e D.M.( evit "diouzh ar mintin"). Memes tra e Penn-Ar-Bed da skouer ma vefe skrivet ar wezh-mañ 8e D.B. (evit "deuzh beure").\nHa ma vefe skrivet "2e A.K" (a-raok kreisteiz) ha "2e G.K" (goude kreisteiz), marteze e vefe gwelloc'h eget "2e D.M" ha "2e G.M". Hervezon e vefe un diskoulm evit lakaat sklaer an traoù ha lakaat an holl vrezhonegerien plijet.\nPetra a soñjit?\nxxx 14/05/2016 22:27\nE laoskan ar gaoz GANT ar re ha n'eo ket d'ar re.